სოლომონ I სოლომონ I (დ. 1735 — გ. 23 აპრილი, 1784, ქუთაისი) — იმერეთის მეფე 1752-1784, ალექსანდრე V-ისა და ლევან აბაშიძის ასულის, თამარ აბაშიძის, ძე. სოლომონ I-ის იმერეთის ტახტზე ასვლას წინ უძღოდა თითქმის საუკუნოვანი არეულობა იმერეთის სამეფოში. იმერეთის ციხეებში ჩამდგარი ოსმალური გარნიზონები, ოსმალური ხარკი, მეფისა და მთავრების ურთიერთდაპირისპირება, ტყვეებით ვაჭრობა, ტახტისმაძიებელთა ინტრიგები, დასუსტებული ეკლესია ქვეყანას ანარქიაში ძირავდა. სოლომონის გამეფებას ეწინააღმდეგებოდნენ რაჭის ერისთავი, გურიელი, აბაშიძეების ძლიერი საგვარეულო. ტახტისათვის მებრძოლ პრეტენდენტთა ცხარე ბრძოლაში სოლომონმა გაიმარჯვა. ბიოგრაფია[რედაქტირება | წყაროს რედაქტირება] გამეფება და ბრძოლა სამეფო ხელისუფლების განმტკიცებისათვის[რედაქტირება | წყაროს რედაქტირება] სოლომონი ტახტზე ასვლისას 17 წლის იყო. 1752 წელს შეთქმულთა ძლიერმა ჯგუფმა, რომელთა შორისაც იყვნენ დედამისი თამარი, ბაბუა — ბესარიონი და მეფის ბიძები — მამუკა და გიორგი, შეძლო მისი დამარცხება. მაგრამ სოლომონმა ახალციხის ფაშას დახმარებით ტახტი დაიბრუნა, დედა სამეფოდან გააძევა, აბაშიძეთა მამული კი თავის საკუთრებად გამოაცხადა. სოლომონმა მემკვიდრეობად დაუძლურებული, სათავადოებად დაყოფილი სამეფო მიიღო. მან მიზნად დაისახა მტკიცე სამეფო ხელისუფლების შექმნა და დასავლეთ საქართველოს გაერთიანება, ტყვეებით ვაჭრობის აღკვეთა და ოსმალთა ბატონობისგან ქვეყნის გათავისუფლება. მეფემ ჯერ დადიანი შემოირიგა: ცოლად შეირთო ოდიშის მთავრის კაცია დადიანის და მარიამი და ამით ძლიერი მოკავშირე გაიჩინა. ამის შემდეგ მამია გურიელი იძულებული გახდა, მეფის ერთგული გამხდარიყო. სოლომონმა შემოიკრიბა დიდი თავადებისგან შევიწროებული წერეთლები, წულუკიძეები, ჯაფარიძეები, იაშვილები და აგიაშვილები; ეკლესიას დაუბრუნა ფეოდალთაგან მიტაცებული ყმა-მამულები და საეკლესიო გლეხები გადასახადებისგან გაათავისუფლა, რითაც ეკლესიის ნდობაც დაიმსახურა. მეფემ გადაწყვიტა, ხელში ჩაეგდო სტრატეგიული მნიშვნელობის ციხეები, რომლებიც ფეოდალების ძლიერების საფუძველს წარმოადგენდნენ. მანვე შექმნა სრულიად ახალი, მეფის ხელისუფლების განმამტკიცებელი ინსტიტუტი, ე. წ. „ფიცის კაცნი“. ისინი ყოველი წლის 15 მაისს განსაზღვრულ ადგილას იკრიბებოდნენ და ფიცს დებდნენ მეფის ერთგულებაზე. შეფიცულები პოლიტიკური პრივილეგიებითაც სარგებლობდნენ. მათ შორის იყვნენ ლორთქიფანიძეები, მესხები, ავალიანები, იოსელიანები, ღოღობერიძეები, მიქაბერიძეები, ყიფიანები, ქორქაშვილები, უგრეხელიძეები, გრიგალაშვილები, ჭაბუკიანები და სხვა. ოსმალებთან კონფლიქტის დასაწყისი და მისი მიზეზები, ხრესილის ბრძოლა[რედაქტირება | წყაროს რედაქტირება] თავდაპირველად, სოლომონი ერიდებოდა ოსმალთა წინააღმდეგ აშკარა გამოსვლას, მაგრამ, როგორც კი ქვეყანაში შედარებითი წესრიგი აღადგინა, სასტიკი ბრძოლა გამოუცხადა ტყვეებით ვაჭრობას. ეს უკვე ოსმალებმა სერიოზულ გამოწვევად მიიჩნიეს. ოსმალეთი დიდად უწყობდა ხელს ტყვეებით ვაჭრობას – შექმნილი იყო მთელი ქსელი ტყვეებით მოვაჭრეებისა, რომელშიც ერთნაირად მონაწილეობდნენ იმერელი თავადაზნაურობა და თურქი მეციხოვნეები. იმერეთის საგარეო ვაჭრობის დიდი წილი სწორედ ტყვეებით ვაჭრობაზე მოდიოდა. ამიტომ იყო, რომ ტყვეებით ვაჭრობის აკრძალვას, ოსმალებთან ერთად, მათთან დაკავშირებული თავადებიც ეწინააღმდეგებოდნენ. სოლომონმა შესანიშნავად იცოდა, რომ შინაურ წინააღმდეგობას ვერ დაძლევდა ოსმალების განდევნის გარეშე, ამიტომ იგი ფარულად შეუდგა საომარ მზადებას. პირველად, ხანგრძლივი წყვეტილის შემდეგ, იმერეთის მეფის გვერდით დაირაზმნენ: ოდიშის მთავარი, გურიის მთავარი, სამურზაყანოს მთავარი, იმერეთის თავადაზნაურობა და გლეხობა. ოსმალთა მხარეზე აღმოჩნდნენ როსტომ რაჭის ერისთავი და ლევან აბაშიძე. 1757 წლის დეკემბრის დასაწყისში სოლომონმა საომრად ხრესილის მინდორი შეარჩია, სადაც ოსმალთა მთავარი ძალები იყვნენ თავმოყრილნი. საბრძოლო მოქმედებების დაწყების წინ სოლომონმა საიმედოდ ჩაკეტა ფოთიდან, გურიიდან და ახალციხიდან მომავალი გზები, საიდანაც ხრესილზე მდგარი თურქების დამხმარე ჯარის შემოსვლა იყო მოსალოდნელი. მეფეს დადიან-გურიელის ჯარებიც შეუერთდნენ, მათთან ერთად იყო აგრეთვე აფხაზეთის მთავარი ხუტუნია შარვაშიძე. 1757 წლის 14 დეკემბერს, გამთენიისას, ხრესილის მინდორზე მეფის ლაშქარი თავს დაესხა ახალციხისა და აჭარის სანჯაყთა მრავალრიცხოვან ჯარს. ხრესილის ბრძოლაში მეფემ ბრწყინვალე გამარჯვება მოიპოვა. დავით ბატონიშვილის გადმოცემით, სოლომონი “ესრეთ მხნე იყო, ვითარცა ლომი”. ამავე ბრძოლაში მოკლეს სამშობლოს გამყიდველი ლევან აბაშიძე, რომელიც თურქთა მხარეზე იბრძოდა, მისი მამულები კი სამეფო საკუთრებად გამოცხადდა. სოლომონმა იცოდა, რომ ოსმალეთი მის ამ ქმედებას უპასუხოდ არ დატოვებდა და საჭირო ზომები მიიღო: 1758 წელს სოლომონ I-მა, ერეკლე II-მ და თეიმურაზ II-მ გორში მეგობრობისა და ურთიერთდახმარების ხელშეკრულება დადეს, რითაც სოლომონ I-ის ხელისუფლება უფრო მეტად გაძლიერდა. ამავე წელს სოლომონ I ქართლ-კახეთის მეფეებს ეხმარება ატოცთან გამართულ ბრძოლაში თურქთა წინააღმდეგ. ეს ხელშეკრულება 1770 წლამდე არ დარღვეულა (1773 წელს ერეკლემ და სოლომონმა აღადგინეს იგი). ხრესილზე განცდილი მარცხი ოსმალებმა არ აპატიეს სოლომონს. მომდევნო, 1758 წელს ახალციხის ფაშამ ორჯერ შემოუსია ლეკები იმერეთს. პირველად, სოლომონმა ჯარების შეკრება ვერ მოასწრო და დამარცხდა, ლეკებმა გაძარცვეს გელათი, დაარბიეს სოფლები და დიდი ნადავლით დაბრუნდნენ უკან; მეორედ კი სოლომონმა სძლია მტერს. არსებობს ერთი უცხოური ცნობა, რომელიც არაჩვეულებრივად ახასიათებს სოლომონის ხერხიანობას და პირად სიმამაცეს: სოლომონი პირადად ჩასულა ახალციხის ფაშასთან და შეუჩივლია თურქ მეციხოვნეთაგან იმერეთის რბევის ამბავი. სოლომონს ფაშასათვის ერთგულება აღუთქვამს იმ შემთხვევაში, თუ ფაშა შეაჩერებდა თურქ მეციხოვნეებს. ფაშამ დაიჯერა სოლომონის ნათქვამი და მას მეციხოვნეთა დასასჯელად 3 ათას კაციანი ჯარი გაატანა. სოლომონმა ეს ამბავი შეფარულად აცნობა თავის სარდლებს, მათ გზებზე ჩასაფრებები მოაწყვეს და სულ ერთიანად გაჟლიტეს თურქები. ეს ცნობა სინამდვილეს რომც არ შეეფერებოდეს, მაინც მნიშვნელოვანია სოლომონის მაღალი ავტორიტეტის და ხალხზე მისი მორალური ზეგავლენის შესაფასებლად. საეკლესიო კრება, ტყვეებით ვაჭრობის აკრძალვა და რეფორმები[რედაქტირება | წყაროს რედაქტირება] 1759 წლის 4-5 დეკემბერს სოლომონმა საეკლესიო და საერო ფეოდალების საგანგებო კრება მოიწვია. ერთი თვის განმავლობაში მსჯელობა დასავლეთ საქართველოს საერთო საკითხებზე მიმდინარეობდა. კრებაზე იმერეთის, ოდიშისა და გურიის სასულიერო და საერო ხელისუფლებმა იმერეთის მეფის მორჩილებისა და ტყვეებით ვაჭრობის აკრძალვის პირობა დადეს. კრების გადაწყვეტილებით, რომელიც ფაქტობრივად სახელმწიფო დარბაზის სხდომა იყო, დაკანონდა ეკლესიის მიერ მათი შეჩვენება, ვინც ამ საქმეს გააგრძელებდა, ხოლო საერო კანონმდებლობით ტყვეებით მოვაჭრეთათვის სიკვდილით დასჯა დადგინდა. გარდა ამისა, კრებამ სხვა დადგენილებებიც მიიღო: აღადგინა გაუქმებული ქუთაისის ეპარქია და დაუბრუნა მას მიტაცებული ყმა-მამული. ქუთაისის კათედრის მწყემსმთავრად კრებამ მაქსიმე აბაშიძე აირჩია; ეკლესიის მამულები მთლიანად გაათავისუფლა გადასახადებისაგან. კრებამ ასევე დაადგინა დასავლეთ საქართველოს კათალიკოსის უფლებები მის ძველადვე კუთვნილ ქონებაზე; უკანონოდ მიტაცებული ყმა-მამულები სახელმწიფოს დაუბრუნდა, საეკლესიო ყმები გათავისუფლდნენ ზედმეტი გადასახადებისაგან; დადგინდა ეკლესიის საქმეებში სახელმწიფოს ჩაურევლობა, უღირსთა გადაყენება და ღირსეულთა დანიშვნა, ეკლესია-მონასტრების აშენება და სხვა. სოლომონ მეფემ ქვეყნის თავდაცვისუნარიანობის გასაძლიერებლად თავდაცვითი ნაგებობები მეფის იურისდიქციაში მოაქცია. ზოგი ციხე მან შეიძინა თავადებისაგან (ხორაგაული, ჩხერი), ზოგი ჩამოართვა ურჩ თავადებს (კაცხი), ზოგიც ნებაყოფლობით გადასცეს (მოდინახე). ამასთანავე სოლომონი ზრუნავდა ყმა-გლეხების მდგომარეობის გაუმჯობესებისათვის. სახელმწიფო მიწებს სოლომონი თურქთაგან დახსნილ ტყვეებს, ომში დატყვევებულ მაჰმადიან ქართველებს, ახალციხიდან გადმოსულ ქართველ კათოლიკეებს ურიგებდა. თურქების წარუმატებელი მცდელობა ხელისუფლების შესაცვლელად და ოსმალეთ–იმერეთის ზავი[რედაქტირება | წყაროს რედაქტირება] 1760 წელს ახალციხის ფაშამ სოლომონს ოფიციალურად მოსთხოვა ტყვეებით ვაჭრობის დაშვება. სოლომონმა უარი შეუთვალა. პასუხად იმერეთში ოსმალთა 20-ათასკაციანი დამსჯელი რაზმი შემოიჭრა, რომელიც ქართველებმა დაამარცხეს. სულ მალე, 1763 წელს, სოლომონმა ოსმალთა 13-ათასიანი ჯარის შემოტევა მოიგერია და იმავე წელს სებეკასა და ასკანას ციხეებიც აიღო. ამ დამარცხებათა გამო ოსმალეთი უკვე საგანგებოდ მოემზადა ახალი ლაშქრობისათვის. 1765 წელს ოსმალთა ჯარი გურიასა და ოდიშში ჩადგა, იქ გამოიზამთრეს და 1766 წლის სექტემბერში იმერეთს შეესივნენ. თურქბმა ქვემო იმერეთი დაიკავეს, სვერის ციხეც აიღეს და ქუთაისში სოლომონის ბიძაშვილი, თეიმურაზ მამუკას ძე დასვეს მეფედ. სოლომონი წერეთლებმა მოდინახეს ციხეში შეაფარეს. იგი ჩრდილო კავკასიაში განლაგებულ რუსეთის ჯარების სარდლობას სთხოვდა დახმარებას, მაგრამ ამაოდ. თურქების ძირითადმა ჯარმა ქვეყანა დაარბია და იმერეთს გაეცალა, ადგილზე კი 4 ათასი თურქი ჯარისკაცი იქნა დატოვებული. სოლომონი გამოვიდა საფარიდან, თავისი მომხრეები შეკრიბა და სულ მალე მთელი იმერეთი დაიკავა. მოღალატე თეიმურაზმა თურქეთს შეაფარა თავი. ოსმალეთის მთავრობას თავად აღარ უღირდა იმერეთისათვის სამხედრო კამპანების მოწყობა – ეს აუნაზღაურებელ ფინანსურ დანახარჯებთან იყო დაკავშირებული. ამიტომ, ოსმალეთი ადვილად დათანხმდა ზავზე, რომლის პირობების შემუშავებაში ერეკლე II-ის დიპლომატიც მონაწილეობდა. 1767 წელს ოსმალეთმა იმერეთის სამეფოსთან საზავო ხელშეკრულება გააფორმა, რომლის თანახმად, იმერეთის სამეფო ცხადდებოდა ოსმალეთის არა ვასალურ, არამედ მფარველობაში მყოფ ქვეყნად. ხელშეკრულებაში აღარ იყო წამოყენებული ტყვეებით ვაჭრობის მოთხოვნა, იმერეთს ყოველწლიური ხარკის სახით უნდა გაეგზავნა 60 ქალი, მხოლოდ, ამჯერად, ოსმალეთი არ მოითხოვდა, რომ ეს ქალები აუცილებლად ქართველები ყოფილიყვნენ. როგორც ირკვევა, სოლომონი ამ პირობასაც აღარ უსრულებდა ოსმალეთის მთავრობას. თეიმურაზ მამუკას ძე არ თმობდა პოზიციებს, ბრძოლას განაგრძობდა, მაგრამ ჩხერთან გადამწყვეტ ბრძოლაში სოლომონმა თეიმურაზი დაამარცხა (1768). იგი მუხურის ციხეში გამოკეტეს და იქვე გარდაიცვალა. რაჭის საერისთავოს გაუქმება, ოდიშზე სუვერენიტეტის აღდგენა[რედაქტირება | წყაროს რედაქტირება] 1769 წელს მეფემ მუდამ განდგომილი და ოსმალების მომხრე როსტომ რაჭის ერისთავი ოჯახიანად ვარციხეში ისტუმრა. იაშვილების მამულში სანადიროდ მიიტყუა და თვალები დასთხარა. ცალი თვალი მის ძეს – გიორგისაც ამოუღო. როსტომს ყმა-მამული ჩამოერთვა, რაჭის საერისთავო გაუქმდა. მეფემ როსტომის ძმა, ბესარიონი კათოლიკოსობიდან გადააყენა და თავისი ძმა, იოსებ გენათელი აკურთხა. ბესარიონი კაცია II დადიანმა სამეგრელოს პატრიარქად აკურთხებინა და ეკლესიის დამოუკიდებლობა მოითხოვა, მაგრამ ახალციხის ფაშამ იოსების მხარე დაიჭირა და მალე სამეგრელოში კათალიკოსობა გაუქმდა, ხოლო დადიანმა იმერეთის მეფის სუვერენიტეტი აღიარა. რუსეთთან დიპლომატიური ურთიერთობის გააქტიურება[რედაქტირება | წყაროს რედაქტირება] ტახტის დაბრუნების შემდეგ, საჭირო იყო ძლიერი მოკავშირის მოძებნა. ამ მიზნით, სოლომონმა 1768 წლის 23 ივნისს რუსეთში საგანგებო ელჩი – მაქსიმე ქუთათელი (აბაშიძე) გააგზავნა. მეფე რუსეთისგან მფარველობას ითხოვდა, სამაგიეროდ რუსეთ-ოსმალეთის ომში თანადგომას აღუთქვამდა. ამავე პერიოდში, მეფე სპარსეთშიც აგზავნის ელჩობას ბესარიონ გაბაშვილის (ბესიკი) მეთაურობით და დახმარებას ითხოვს. ოსმალეთთან დაწყებული ომის (1768-1774) პირობებში, რუსეთის მთავრობამ ქუთაისის მიტროპოლიტის ჩამოსვლა დროულად მიიჩნია, რადგან შესაძლებლობა ეძლეოდათ, გამოეყენებინათ იმერეთის მეფე ოსმალეთის წინააღმდეგ. სწორედ ამიტომ, მაქსიმე ყიზლარიდან სასწრაფოდ მიიწვიეს პეტერბურგში. ამავე დროს პეტრბურგიდან აცნობეს ყიზლარის კომენდატს, რომ უკან გაებრუნებინათ მაქსიმეს თანმხლები არქიმანდრიტი, რათა მას ეცნობებინა სოლომონ მეფისათვის რუსეთის მთავრობის მზადყოფნა დახმარებისათვის; ამასთანვე გაეტანებინათ არქიმანდრიტისათვის საიდუმლო მრჩევლის, გრაფ პანინის წერილი, რომელშიც ის გამოხატავდა რუსეთის მთავრობის სურვილს, სოლომონს ახლავე დაეწყო დივერსიული მოქმედებები თურქების წინააღმდეგ. წერილში ნათქვამი იყო ისიც, რომ სასურველი იქნებოდა, რომ სოლომონი ერეკლესთან ჩასულიყო თბილისში და ცდილიყო მის დაყოლიებას თურქთა წინააღმდეგ ერთობლივ მოქმედებაზე. ასეთი იყო რუსეთის გეგმა მიმდინარე მომენტისათვის. თავად სოლომონს კი თავისი ქვეყნის საამომავლო პერსპექტივა აწუხებდა და ამიტომ იმედის თვალით შეჰყურებდა ერთმორწმუნე ძლიერ სახელმწიფოს. რუსეთ-ოსმალეთის 1768-1774 წლების ომის დროს ერეკლეც და სოლომონიც მზად იყვნენ ოსმალეთის წინააღმდეგ ომი დაეწყოთ. მაგრამ ამისათვის რუსეთისგან ჯარითა და ფულით დახმარებას ითხოვდნენ. სოლომონი ამ ჯარით ოსმალთა მიერ მიტაცებული მიწების დაბრუნებას და ურჩ თავადთა დამორჩილებას აპირებდა. თავის მხრივ, რუსეთი ვარაუდობდა ამიერკავკასიის ქრისტიანთა ჩაბმას ე. წ. კავკასიის ფრონტზე, რაც რუსეთს შეუმსუბუქებდა სამხედრო ოპერაციებს ბალკანეთში. რუსულ გეგმაზე თანხმობის ნიშნად, სოლომონი 1769 წლის 21 მაისს თბილისს ეწვია, სადაც ერეკლეს ეთათბირა. მათ ერთად შეიმუშავეს კონკრეტული მოთხოვნები და რუსეთში ელჩების გაგზავნა გადაწყვიტეს. სოლომონმა რუსეთში დავით კვინიხაძე გააგაზვნა. რუსეთის სამხედრო ქმედებები დასავლეთ საქართველოში[რედაქტირება | წყაროს რედაქტირება] ელჩობის შედეგად, ეკატერინე II–მ იმერეთში ოთხასკაციანი სამხედრო შენაერთი გამოაგზავნა გენერალ ტოტლებენის მეთაურობით. 1769 წლის სექტემბერში ტოტლებენი იმერეთში შევიდა. ოქტომბრის თვეში ქართველები და რუსები შორაპნის ციხეს გარს შემოეტყნენ. ამ დროს სოლომონს ცნობა მოუვიდა, რომ თურქები, დადიანთან ერთად, იმერეთში შემოიჭრნენ. სოლომონი იძულებული გახდა თავისი ხალხი მოეხსნა და წასულიყო, შორაპანთან კი ტოტლებენი დატოვა. ტოტლებენმაც თვითნებურად მოხსსნა ალყა და ქართლში გადავიდა. 1770 წელს საქართველოში მყოფ რუსეთის ჯარს ახალი ნაწილები დაემატა. სულ საქართველოში 4 ათასამდე რუსმა ჯარისკაცმა მოიყარა თავი. როდესაც ერეკლე დარწმუნდა, რომ ეკატერინე მართლაც აგზავნიდა ჯარს, ომში ჩაება. ასპინძის ცნობილი ბრძოლის შემდეგ, რომელშიც ტოტლებენს არავითარი მონაწილეობა არ მიუღია, რუსთა ჯარი იმერეთში გადავიდა. ამჯერად, ტოტლებენი დაეხმარა იმერეთის მეფეს და შეერთებული ჯარით ცუცხვათის, შორაპნისა და ბაღდათის (2 ივლისს) ციხეები აიღეს, 6 აგვისტოს კი რუს-იმერელთა ჯარმა ქუთაისის ციხეც აიღო. ცნობილია, რომ ქუთაისის თურქი მეციხოვნეები ტოტლებენმა მშვიდობიანად გააპარა. ტოტლებენის თვითნებურმა გადაწყვეტილებებმა სოლომონთანაც ურთიერთობა დაძაბა. 1770 წლის 3 ოქტომბერს ტოტლებენმა, სოლომონის აზრის გაუთვალისწინებლად, ფოთის ციხის ალყა დაიწყო, რომელიც ვერ აიღო და 6 თებერვალს ალყა მოხსნა. ამას, ოსმალების მხრივ, ფოთის მიმართულებით ახალი ნაწილების გადმოსროლა მოჰყვა. სოლომონ მეფემ სწრაფი სამხედრო მანევრით გზა გადაუკეტა გურიიდან ფოთისაკენ მომავალ ჯარებს. 1771 წლის 3 იანვარს რუსებმა ფოთი აიღეს. იმავე წელს ტოტლებენი სუხოტინმა შეცვალა. რუსთა ჯარის გასვლის შემდგომ, ჩხერის ბრძოლა[რედაქტირება | წყაროს რედაქტირება] ახალციხის ფაშა აგრძელებდა საქართველოში მარბიელი რაზმების შემოგზავნას. ოსმალთა წინააღმდეგ ერთობლივი მოქმედების მიზნით, 1773 წელს სოლომონმა და ერეკლემ თავიანთი კავშირი ხელშეკრულებით გააფორმეს და ხელშეკრულების ასლი რუსეთის მთავრობას გაუგზავნეს. იმავე წელს, ერეკლესა და სოლომონის ჯარები გორში შეიყარნენ და ჯავახეთში ერთად გაილაშქრეს. ქართველთა შეერთებეულმა ჯარმა არტაანამდის მიაღწია, მაგრამ სოლომონი მოულოდნელად ავად გახდა და ჯარი უკან გამობრუნდა. 1774 წელს, რუსთა ჯარის წასვლის შემდეგ, ფაშამ იმერეთში 4 ათასი კაცისაგან შემდგარი ჯარი გამოაგზავნა და თან დადიანი და აფხაზეთის მთავრიც წააქეზა სოლომონის წინააღმდეგ. სოლომონის თხოვნით, ერეკლე II-მ დადიანს ღალატზე ხელი ააღებინა და მანაც უარი თქვა თურქების წინადადებაზე. ამ დროს, ერეკლე თავად ემზადებოდა იმერეთში გადასასვლელად, როცა თურქთა ჯარმა სასწრაფოდ უკან დახევა დაიწყო. 6 თებერვალს გაიმართა გადამწყვეტი ჩხერის ბრძოლა. იმერთა ჯარი მტერს ჩხერის ვიწროებში ჩაუსაფრდა და უკანდასახევი გზა მოუჭრა. სოლომონის რაზმებმა კი ოსმალთა ზურგს დაარტყეს. ოსმალებმა ბრძოლის ველზე 1000 მეომარი დაკარგეს, 600 კაცი ტყვედ ჩავარდა, იმერთა მდევარმა რაზმმა ჩხერიდან ვახანამდე დაახლოებით 1400 მებრძოლი მოკლა. ქუჩუკ-კაინარჯის ზავის შედეგები იმერეთისთვის[რედაქტირება | წყაროს რედაქტირება] 1774 წლის ნოემბერში სოლომონ I-მა რუსეთში ელჩად კვლავ დავით კვინიხიძე მიავლინა, რომელსაც თან ოფიციალური თხოვნა მიჰქონდა იმპერატორ ეკატერინე II-სთან იმერეთის მფარველობაში აყვანის შესახებ. მაგრამ ამ დროისათვის ქუჩუკ-კაინარჯის ზავი (1774 წლის 10–21 ივლისი) უკვე დადებული იყო, რომლის შედეგების შესახებ სოლომონმა ეკატერინეს მიერ გამოგზავნილი სიგელით შეიტყო. ამ ზავის 23-ე მუხლის თანახმად, რუსეთი ცნობდა დასავლეთ საქართველოზე ოსმალეთის უფლებას გარკვეული პირობებით – რუსეთი ოსმალეთს უბრუნებდა რუსული იარაღით აღებულ ციხეებს: ბაღდათს, შორაპანს და ქუთაისს, მაგრამ დანარჩენი ციხეები იმერეთის მეფეს რჩებოდა. ოსმალეთი უარს ამბობდა ადამიანების ხარკზე და ყოველგვარ გადასახდზე; ვალდებულებას კისრულობდა არ შეევიწროებინა ქრისტიანული ეკლესია. ეს დათმობები, უპირველეს ყოვლისა, სოლომონ მეფის გმირული ბრძოლის შედეგად იყო მიღწეული. ამდენად, ქუჩუკ-კაინარჯის ზავის შემდეგ იმერეთის მდგომარეობა საგრძნობლად გაუმჯობესდა და სოლომონის ხელისუფლება უფრო განმტკიცდა. ადგილობრივი მთავრებიც ვეღარ ბედავდნენ ურჩობას. 1776 წლის 5 ოქტომბერს იმერეთის მეფეს თურქეთის ელჩობა ეახლა და სულთნის ფირმანი გადასცა ძვირფასი საჩუქრებითურთ. ამით დასტურდებოდა, რომ რუსეთ-თურქეთის ომის შედეგად თურქები დასუსტდნენ და ქართლ-კახეთთან და იმერეთთან ბრძოლის უნარი დაკარგეს. საშინაო საქმეები, შეთქმულება მეფის წინააღმდეგ[რედაქტირება | წყაროს რედაქტირება] სოლომონ I განაგრძობდა საშინაო საქმეების მოწესრიგებას. მან ერთი პირის ხელში გააერთიანა ქუთაისის მოურავისა და სარდალბოქაულთუხუცესის სახელო. სოლომონის ცენტრალიზებულმა პოლიტიკამ ფეოდალთა ნაწილის უკმაყოფილება გამოიწვია. 1778 მათ მოაწყვეს შეთქმულება, რომლის მიზანი იყო სოლომონ I-ის გადაყენება და მისი მემკვიდრის — ალექსანდრეს გამეფება. მეფემ შეთქმულები დაამარცხა და მკაცრად დასაჯა. ოსმალეთის აგრესიის კვლავ გააქტიურება, რუხის ბრძოლა[რედაქტირება | წყაროს რედაქტირება] 1779 წელს, სოლომონ I-სგან მოკავშირის ჩამოშორების მიზნით, ოსმალეთის მთავრობის დავალებით, ოდიშში აფხაზებისა და ჩრდილო-დასავლეთ კავკასიელი მოლაშქრეებისაგან (ჯიქები, ალანები, ჩერქეზები, ბალყარელები და ყირიმელი თათრები) შემდგარი დიდძალი ჯარი შეიჭრა. კაცია II დადიანმა დახმარებისათვის იმერეთის მეფეს მიმართა. სოლომონ I იმერეთ-გურიის ლაშქრით დადიანს მიეშველა, სწრაფად გადავიდა ოდიშში და დადიანთან ერთად რუხის ციხესთან ბრძოლაში ბრწყინვალე გამარჯვება მოიპოვა. გამარჯვებულებმა ხელთ იგდეს მრავალი ტყვე და დიდძალი ალაფი, მ. შ. მტრის არტილერია. რუხის ბრძოლამ დიდი ხნით შეაჩერა თურქთა ექსპანსია საქართველოში ჩრდილო-დასავლეთიდან. თუმცა, ამის შემდეგ, ოსმალებმა ქვემო გურიის და და აჭარის სიმაგრეებიდან დაიწყეს ორგანიზებული თავდასხმები იმერეთზე. 1781 წელს სოლომონმა აჭარაზე გალაშქრება სცადა, მაგრამ ამ ლაშქრობას წარმატება არ მოჰყოლია. 1783 წელს სოლომონმა მოინდომა აღმოსავლეთ საქართველოსა და რუსეთს შორის გაფრმებული ტრაქტატის მსგავსი ხელშეკრულება გაეფორმებინა რუსეთთან. ამ ამბავმა ოსმალეთი იმდენად შეაშფოთა, რომ იმავე წლის 1 ნოემბერს საგანგებო ელჩობა გაუგზავნეს სოლომონს, რათა უარი ეთქვა რუსეთთან ურთიერთობაზე. ელჩი სოლომონს უარით გაუსტუმრებია. ტახტის მემკვიდრის ძიებაში[რედაქტირება | წყაროს რედაქტირება] სოლომონ I-ს პირდაპირი მემკვიდრე არ ჰყავდა. მისი ძე, ალექსანდრე 1780 წელს გარდაიცვალა. სოლომონს კარგად ესმოდა, რომ მისი სიკვდილის შემდეგ იმერეთში ტახტისათვის ბრძოლა გაჩაღდებოდა. 1783 წელს მან თავისი მოძღვარი მიუგზავნა ერეკლე II-ს და აცნობა, რომ ტახტის მემკვიდრედ დანიშნავდა თავის ძმისწულსა და ერეკლე II-ის შვილიშვილს, ქართლ-კახეთის მეფის კარზე აღზრდილ დავით არჩილის ძეს (მომავალი სოლომონ II), იმ პირობით, რომ ერეკლე II სოლომონის ურჩთა შეფარებაზე უარს იტყოდა. უკანასკნელი ბრძოლა ოსმალებთან და გარდაცვალება[რედაქტირება | წყაროს რედაქტირება] ოსმალთა აგრესიის აღსაკვეთად სოლომონ I-მა რამდენიმეჯერ ილაშქრა ქვემო გურიაში. 1784 წლის მარტში მან დიდი ბრძოლა გადაიხადა ქვემო გურიის გასათავისუფლებლად. ნაჭიშკრევთან გამართულ ცხარე ბრძოლაში იმერეთ-გურიის ლაშქარმა ქობულეთისა და ჩაქვის მხარე სულ გაწმინდა მტრისაგან, მაგრამ მეფის მტრებისაგან წინდაწინ გაფრთხილებულმა ოსმალო მეციხოვნეებმა ზურგიდან მოუარეს სოლომონს და დიდი დარტყმა მიაყენეს. ქვემო გურია ერთი საუკუნის განმავლობაში ისევ ოსმალეთის ხელში დარჩა. ეს მარცხი ჯანმრთელობაშერყეულმა მეფემ ვეღარ გადაიტანა. 1784 წელს ძვ. სტ. 23 აპრილს (გიორგობა დღეს), 49 წლის ასაკში იგი გარდაიცვალა. სოლომონ I დაკრძალეს გელათის ღვთისმშობლის ტაძარში. წყაროები[რედაქტირება | წყაროს რედაქტირება] - ისტორიული დოკუმენტები იმერეთის სამეფოსა და გურია–ოდიშის სამთავროებისა (1466–1770), წიგ. I, შ. ბურჯანაძის გამოც., თბ., 1958 - ერთგულების პირობის წიგნი მამია გურიელისა სოლომონ I-ისადმი, ქართული სამართლის ძეგლები, ი. დოლიძის გამოცემა, II, გვ. 422-423. - შეწირულების წიგნი სოლომონ I-ისა ქუთაისის ღმრთისმშობლისადმი, ქართული სამართლის ძეგლები, ი. დოლიძის გამოცემა, II, გვ. 428-433. - მეგობრობის დადგენილება ერეკლე II-სა და სოლომონ I-ს შორის, ქართული სამართლის ძეგლები, ი. დოლიძის გამოცემა, II, თბილისი, 1965, გვ. 433-436 ლიტერატურა[რედაქტირება | წყაროს რედაქტირება] ქართული[რედაქტირება | წყაროს რედაქტირება] - სოსელია ო., ქართული საბჭოთა ენციკლოპედია, ტ. 9, თბ., 1985. — გვ. 457. - საქართველოს მეფეები, მ. ლორთქიფანიძისა და რ. მეტრეველის რედაქცია, თბ., ნეკერი, 2000 - ნ. ბერძენიშვილი, საქართველოს ისტორიის საკითხები, წგნ. II, თბ., 1968 - შ. ბურჯანაძე, სოლომონ I-ის მეფობის პირველი პერიოდი, უნივერსიტეტის შრომები, ტ. 41, 1950. - შ. ბურჯანაძე, იმერეთის სამეფო 1768-1784 წლებში, ხელნაწერთა ინსტუტის მოამბე, ტ. III, თბ., 1989 - რეხვიაშვილი, მ., იმერეთის სამეფო 1462-1810, თბილისი: უნივერსიტეტის გამომცემლობა, 1989. - გ. პაიჭაძე, ქ. ჩხატარაიშვილი, 1768–1774 წლების რუსეთ–თურქეთის ომი და საქართველო, სინ. ტ. IV, თბ., 1973 - ს. კაკაბაძე, საეკლესიო რეფორმებისათვის სოლომონ I-ს დროს, თბ., 1913 - პაპუნა ორბელიანი, ამბავნი ქართლისანი, ე. ცაგარეიშვილის გამოცემა, თბილისი, 1977 - ნ. დადიანი, ქართველთ ცხოვრება, გამოსცა შ. ბურჯანაძემ, თბილისი, 1962. - სამუშია, ჯ. ხრესილის ბრძოლა, არსენალი : "კვირის პალიტრა", სამხედრო-ანალიტიკური ჟურნალი, თბ., 2007, 16-29 ნოემბერი, N12 (41), გვ. 52-53 უცხოური[რედაქტირება | წყაროს რედაქტირება] - Alexandre Manvelichvili, Histoire de la Géorgie, Nouvelles Éditions de la Toison d'Or, Paris, 1951, 476 p., p. 324-331 - Nodar Assatiani et Alexandre Bendianachvili, Histoire de la Géorgie, l'Harmattan, Paris, 1997, 335 p. (ISBN 2-7384-6186-7), p. 219-229. - Cyrille Toumanoff, Manuel de généalogie et de chronologie pour le Caucase chrétien (Arménie, Géorgie, Albanie), Édition Aquila, Rome, 1976, p. 172 & 551.


source: CulturaX

text: კონსტანტინე გამსახურდია: საგარეო საქმეთა სამინისტრო, აძლევ შენ ვიზას ამ ემისარს? | ახალი ამბები კონსტანტინე გამსახურდია: საგარეო საქმეთა სამინისტრო, აძლევ შენ ვიზას ამ ემისარს? : timer.ge თაიმერი მაისი 16, 2018 15:18 საგარეო საქმეთა სამინისტრო, აძლევ შენ ვიზას ამ ემისარს? "არანაირი მტკიცებულებები ქართული მხარის მხრიდან ჩადენილ კაციობრიობის დანაშაულებზე არ არსებობს, მაგრამ არსებობს ზღვა მასალა რუსული მხრიდან ჩადენილი დანაშაულის" "შეუძლებელია, სააკაშვილის საქართველოში ექსტრადირების საკითხი დღის წესრიგიდან იყოს მოხსნილი" – ირაკლი სესიაშვილი სააკაშვილი და პოროშენკო მოლდოვას კორუფციასთან ბრძოლაში დაეხმარებიან რუსეთის "პრავასლავნიკურმა" ეკლესიის საპატრიარქომ, კრემლის მძლავრმა პროპაგანდისტულმა იარაღმა, რომელმაც პოსტკომუნისტურ რუსეთში კომპარტიის იდეოლოგიური აპარატის ფუნქციები სრულად გადაიბარა, გადაწყვიტა თავის ყოფილ საეგზარხოსოში გამოგზავნოს თავისი მუდმივი წარმომადგენელი მღვდელი ალექსანდროვი. ეს უკვე პირდაპირ ინსტრუქტორია "ცენტრიდან". ვთვლი, რომ საქართველომ ის არ უნდა მიიღოს. რატომ? იმიტომ, რომ რუსეთის საპატრიარქომ ფაქტობრივად ("დე იურეს" ფორმალური ცნობის გარეშე) ცნო აფხაზეთის და "სამხრეთ ოსეთის" ეკლესიები. მაგალითად თვითგამოცხადებული აფსნის რესპუბლიკის ასევე თვითმარქვია "ეკლესიის" მეთაური ბესარიონ აპლიაა (ყოფილი ფილია) ჩვეულებრივად დაიარება მოსკოვის საპატრიარქოში. ის იქ "შინაურია". რუსეთის სასულიერო აკადემიაში კი ზრდიან ოსური და აფხაზური სეპარარტისტულ-ანტიქართული ეკლესიებისთვის კადრებს. საგარეო საქმეთა სამინისტრო, აძლევ შენ ვიზას ამ ემისარს? და შსს, შენ აძლევ რეზიდენტურის უფლებას საქართვლოში? თქვენ "გაულაიტერების" ხელისუფლება ხდებით? (ვინც არ იცის: "გაულაიტერი" არის ნაცისტური გერმანიის პირდაპირი სამხედრო წარმომადგენელი ამა თუ იმ დაპყრობილ ქვეყანაში. მათ შორის ყველაზე ცნობილი იყო ჰაიდრიხი, რომელიც ჩეხმა პარტიზანებმა ააფეთქეს) ამასობაში "ერის" (ყოველ შემთხვევაში უამრავთა) გონება უკანალზე და ნარკოტზე ჩხუბითაა დაკავებული-წერს კონსტანტინე გამსახურდია "ფეისბუქის" საკუთარ გვერდზე.


სნუპ დოგგი - MYVIDEO სტარსკი და ჰატჩი Starsky & Hutch ჟანრი: კომედია , დეტექტივი როლებში: კარმენ ელეკტრა / Carmen Electra ბენ სთილერი / Ben Stiller , ვინს ვონი / Vince Vaughn , ოუენ უილსონი / Owen Wilson , პოლ მაიკლ გლეისერი , პეტტონ ოსვალიტი , შონ ტილლმანი , ჯეფფრი ლორენცო , მოლლი სიმსი , ბრანდ როდერიკი , კრის პენნი , ჯორჯ ჩუნგი , ემი სმარტი , ჯულეტტ ლიუისი , სნუპ დოგგი , ჯეისონ ბეიტმანი , მეტტ უოლში , ფრედ უილიამსონი , ისინი ყველაზე მაგარი პოლიციელები არიან ქალაქში. ყოველ შემთხვევაში მათ ასე ჰგონიათ. დეივ სტარსკს ყველაზე მაგარი მანქანა ჰყავს , კენ ჰატჩი კი - ყველაზე კარგი სპეციალისტია გოგონების საკითხში. მიუხედავად ყველაფრისა , მათ სამსახურის დაკარგვა ემუქრებათ და ისინი იძულებულნი არიან რამე ხმაურიანი საქმე გახსნან . მეგობრებს ამისათვის კარგი შანსი ეძლევათ...


იმედი მაქვს, თავდასხმას არ უნდა ველოდეთ საერთაშორისოდ აღიარებულ ადამიანის უფლებათა დაცვის სპეციალისტ, სახალხო დამცველ უჩა ნანუაშვილზე, რომელსაც ასეთივე ახალგაზრდული ორგანიზაცია ერჩის. თურმე, სახალხო დამცველს ძვირად ღირებული მანქანა უყიდია, არადა, მისი სამსახურებრივი მოვალეობის შესასრულებლად მთელი ქვეყნის მასშტაბით, სადაც გზები ასფალტირებული არ არის, ეს მანქანა აუცილებელია... დღეს უკვე ვიცით სახალხო დამცველის 2015 წლის ანგარიშის შინაარსი და აშკარაა, რომ ხელისუფლება მისით მაინცდამაინც კმაყოფილი არ არის, თუმცა, იმედი მაქვს, მას გადადგომას არ აიძულებენ...


ჩიმალტენანგოს დეპარტამენტი ჩიმალტენანგო (ესპ. Chimaltenango) — დეპარტამენტი გვატემალაში. დედაქალაქია ჩიმალტენანგო. აღმოსავლეთით ესაზღვრება საკატეპეკესის დეპარტამენტი, ჩრდილოეთით — ელ-კიჩეს და ბახა-ვერაპასის, სამხრეთით — ესკინტლასა და სუჩიტეპეკესის, დასავლეთით კი სოლოლის დეპარტამენტები. დედაქალაქი ჩიმალტენანგო ქალაქ გვატემალიდან 54 კმ-ის დაშორებით მდებარეობს. 2000 წლის მონაცემებით, დეპარტამენტის მოსახლეობა 448 000 ადამიანს შეადგენდა, რომელთა უმრავლესობაც მაიას ერთ-ერთი ხალხის — კაკჩიკელის შთამომავლები არიან. ფართობი 1 979 კმ2-ს შეადგენს. გარდა ჩიმალტენანგოსი, დეპარტამენტის სხვა მნიშვნელოვანი ქალაქებია სანტა-აპოლონია, სან-ხუან-კომალაპა და პატსუნი. დეპარტამენტის ტერიტორიაზე მდებარეობს მაიას ცივილიზაციის არქეოლოგიური ძეგლები — იშიმჩე, მიშკო-ვიეხო და სხვა მრავალი პატარა ქალაქი. დეპარტამენტი 16 მუნიციპალიტეტისგან შედგება.


შარლ ლუი დე მონტესკიე შარლ ლუი დე მონტესკიე (Charles-Louis de Secondat, baron de La Brède et de Montesquieu; დ. 18 იანვარი, 1689 – გ. 10 თებერვალი, 1755) — ფრანგი მწერალი, ადვოკატი და ფილოსოფოსი, ავტორი რომანებისა ,,სპარსული წერილები” (1721), ,,განაზრებები რომაელთა აღზევებისა და დაცემის მიზეზების შესახებ” (1734) და ,,კანონთა გონი” (1748). რომანში პარსული წერილები" იგი ირონიულად იხსენიებს საფრანგეთის სამეფო კარს, სამღვდელოებას, ფრანგულ სინამდვილეს. იგი წერს: "საფრანგეთის მონარქი ყველაზე ძლიერი მეფეა ევროპაში, მას არ მოეპოვება ოქროს საბადოები, როგორც მის მეზობელს – ესპანეთის მეფეს, მაგრამ იგი უფრო მდიდარია, ვინაიდან სიმდიდრეს ქაჩავს თავისი ქვეშევრდომებიდან, რაც უფრო დაუშრეტელი წყაროა, ვიდრე საბადოები". ნაწარმოებში "კანონთა გონი" აღწერილია მისი მონტესკიეს სოციოლოგიური შეხედულებები საზოგადოებისა და მისი კანონების შესახებ, მოძღვრება სახელმწიფოსა და სამართალზე, მორალის პრობლემები. ისტორიაში აღორძინების ეპოქის მთავარ მოაზროვნეებს, რომელთა შორის არის მონტესკიეც, გონების სიძლიერის გამო ეპოქის ტიტანებს უწოდებდნენ. საფრანგეთის რევოლუციამდე საუკუნით ადრე დაბადებულმა, ბევრი რამ გააკეთა მისი იდეური შემზადებისათვის. მარატისა და რობესპიერის თაოსნობით, ჟირონდისტებიც და იაკობინელებიც ერთნაირი მოწიწებით მიმართავდნენ მონტესკიეს. უდავოა მონტესკიეს ძლიერი გავლენა ეპოქის ფრანგ ენციკლოპედისტებზე, როგორებიცაა ჰელვეციუსი, დიდრო, ჰოლბახი, ასევე, XVIII საუკუნის სოციოლოგებზე _ სოციალურ მოაზროვნეებზე, ტურგოსა და კონდორსეზე. ბიოგრაფია [რედაქტირება] დაიბადა ლა ბრედეს ციხე-დარბაზში, საფრანგეთის სამხრეთ-დასავლეთით. ჯილის კათოლიკური კოლეჯის დამთავრების შემდეგ, შარლ-ლუის დე სეკონდატი 26 წლის ასაკში, ჟანა დე ლარტიგეზე დაქორწინდა, რომელიც პროტესტანი იყო და რომლისგანაც მიიღო არსებითი რაოდენობის ქონება, მზითევის სახით. შემდეგ წელს, შარლი ბიძამისისგან სიმდიდრეს, ბარონი მონტესკიეს წოდებას და ბორდოს პარლამენტში Président à Mortier-ის სტატუსს იღებს. ამასობაში ინგლისი კონსტიტუციურ მონარქიას აცხადებს და შოტლანდიას უერთდება, რის შედეგადაც ყალიბდება ახალი სახელმწიფო, დიდი ბრიტანეთის სამეფო. 1715 წელს კვდება ლუი XIV და მას 5 წლის ლუი XV ცვლის. ამ ნაციონალურმა ცვლილებებმა, დიდი გავლენა იქონია მონტესკიეზე, რასაც მოგვიანებით იგი თავის ნამუშევარში მოიხსენიებს. მალე იგი აქვეყნებს თავის პირველ რომანს, "სპარსულ წერილებს", რითაც აღწევს საკმაოდ დიდ ლიტერატურულ წარმატებას. ამის შემდეგ აქვეყნებს თავის ერთ-ერთ მთავარ ნამუშევარს "Considérations sur les causes de la grandeur des Romains et de leur décadence" (რომის აღზევების და დაცემის მიზეზების გააზრება), რასაც სწავლულები, სპარსული წერილებიდან მთავარ ნაწარმოებზე გადასვლად თვლიან. De l'Esprit des Lois (კანონების სული), 1748 წელს ანონიმურად გამოქვეყნდა და მალევე გავლენიანი პოზიცია მოიპოვა. საფრანგეთში, ამ წიგნს რეჟიმის მხარდამჭერებიც და მოწინააღმდეგეებიც ანტიპათიით შეხვდნენ. რომის კათოლიკურმა ეკლესიამ კი აკრძალული წიგნების სიაში შეიყვანა მონტესკიეს ბევრ სხვა ნამუშევართან ერთად. თუმცა წიგნმა დიდი ქება დაიმსახურა დანარჩენი ევროპისგან, განსაკუთრებით ინგლისისგან. დიდი ბრიტანეთის კოლონიებში, ამერიკაში, მონტესკიეს ინგლისის თავისუფლების დამცველად მოიხსენიებდნენ (და არა ამერიკული დამოუკიდებლობის). პოლიტიკურმა მეცნიერმა, დონალდ ლატზმა აღმოაჩინა, რომ მონტესკიე იყო ის ავტორიტეტი, რომლის ციტატები ყველაზე მეტად ჟღერდა წინარევოლუციურ ინგლისურ ამერიკაში. ამერიკის გამოყოფის შემდეგ, მონტესკიეს ნამუშევრებმა დატოვა უზარმაზარი გავლენა ამერიკის ბევრ დამფუძნებელზე. ყველაზე აღსანიშნავი, ვირჯინიელ დამფუძნებელ მამაზე, ჯეიმს მედისონზე. მონტესკიეს ფილოსოფიამ, რომ "მთავრობა უნდა ჩამოყალიბდეს ისე, რომ ერთ ადამიანს არ ეშინოდეს მეორესი" შეახსენა მედისონსა და სხვებს, რომ მთავრობის თავისუფალი და მყარი საფუძველი ძალების მკაფიო და ბალანსირებულ განაწილებას ემყარება. გარდა სოციალურ და პოლიტიკურ ნაწარმოებებზე მუშაობისა, მონტესკიემ რამოდემინე წელი ევროპაში იმოგზაურა. საფრანგეთში დაბრუნებამდე, ჩავიდა ავსტრიასა და უნგრეთში, ერთი წელი გაატარა იტალიაში და 18 თვე დაჰყო ინგლისში. მას ცუდი მხედველობა ჰქონდა და 1755 წელს, როდესაც მაღალი სიცხისგან გარდაიცვალა, სრულიად უსინათლო იყო. იგი დაკრძალეს Église Saint-Sulpice-ში, პარიზში. რესურსები ინტერნეტში [რედაქტირება] - ვიკიციტატაში არის სტატია: შარლ ლუი დე მონტესკიე


text: მუცლის მუშლიდან რამდენ ხანში შეიძლება ორსულობის დაგეგმვა? - დედამ იცის მუცლის მუშლიდან რამდენ ხანში შეიძლება ორსულობის დაგეგმვა? მუცლის მოშლის შემდეგ შეიძლება ისევ ფიქრობდეთ ორსულობაზე და გაწუხებდეთ ფიქრი იმაზე, თუ რამ გამოიწვია მუცლის მოშლა ან როდის უნდა დაგეგმოთ შემდეგი ორსულობა. რა იწვევს მუცლის მოშლას? მუცლის მოშლა არის ორსულობის სპონტანური შეწყვეტა მე-20 კვირამდე. ხშირად მისი მიზეზი არის ის, რომ ნაყოფი არ ვითარდება ნორმალურად. ნაყოფის ქრომოსომებთან დაკავშირებული პრობლემები პასუხისმგებელია ორსულობის ადრეული შეწყვეტის 50 პროცენტზე. ზოგჯერ ჯანმრთელობის მდგომარეობებმა, მაგალითად უკონტროლო დიაბეტმა ან საშვილოსნოს პრობლემამ შეიძლება გამოიწვიოს მუცლის მოშლა. თუმცა ხშირად, მისი მიზეზი არ არის ცნობილი. ორსულობის დაახლოებით 8-20 % მუცლის მოშლით მთავრდება. თუმცა რეალურად ალბათ უფრო მეტი შემთხვევაა, რადგან ხშირად ეს მანამდე ხდება, სანამ ქალი გაიგებს, რომ ორსულადაა. არის ალბათობა, რომ შემდეგი ორსულობებიც მსგავსად დასრულდება? მუცლის მოშლა უმეტეს შემთხვევაში ერთჯერადად ხდება. ქალების უმეტესობას სპონტანური აბორტის შემდეგ ჯანმრთელი ორსულობა აქვს. მხოლოდ 1 %-ში შეიძლება განმეორდეს მუცლის მოშლა. ორსულობის დროს მუცლის მოშლის ალბათობა ერთი მსგავსი შემთხვევის შემდეგ დაახლოებით 20 პროცენტს შეადგენს, ზედიზედ 2 შემთხვევის შემდეგ – 28%-მდე იზრდება, ხოლო ზედიზედ სამი ან მეტი აბორტის შემდეგ – 43%-ია. როდის არის საუკეთესო დრო ორსულობისთვის მუცლის მოშლის შემდეგ? როგორც წესი, სქესობრივი კავშირი არ არის რეკომენდებული მუცლის მოშლის შემდეგი 2 კვირა, ინფექციის თავიდან ასაცილებლად. მუცლის მოშლის შემდეგ თქვენ და თქვენი პარტნიორი შეიძლება განიცდიდეთ მწუხარებას, შფოთვას ან გქონდეთ დანაშაულის შეგრძნება. თუ თავს იგრძნობთ ემოციურად და ფიზიკურად მზად ორსულობისთვის, მუცლის მოშლის შემდეგ, მიმართეთ თქვენს გინეკოლოგს. მხოლოდ ერთი შემთხვევის შემდეგ, შეიძლება არ იყოს საჭირო მოსაცდელი ვადა დაორსულებამდე (თუ არ ჩავთვლით პირველ 2 კვირას). ორი ან მეტი სპონტანური აბორტის შემდეგ, ექიმმა შეიძლება გირჩიოთ რამდენიმე გამოკვლევა მუცლის მოშლის მიზეზის დასადგენად. არის რამე, რისი გაკეთებაც შესაძლებელია ჯანმრთელი ორსულობის შანსების გასაუმჯობესებლად? ცხოვრების წესის ჯანსაღი არჩევანის გაკეთება მნიშვნელოვანია თქვენთვის და თქვენი ნაყოფისთვის. მიიღეთ ყოველდღიურად პრენატალური ვიტამინი ან ფოლიუმის მჟავის დანამატი, დაორსულებამდე რამდენიმე თვით ადრე. ორსულობის პერიოდში შეზღუდეთ კოფეინი და მოერიდეთ ალკოჰოლის მიღებას, მოწევასა და ნარკოტიკული ნივთიერებების გამოყენებას. რა ემოციებია მოსალოდნელი შემდგომი ორსულობის დროს? მას შემდეგ, რაც მუცლის მოშლის შემდეგ კვლავ დაფეხმძიმდებით, შესაძლებელია იგრძნოთ, როგორც სიხარული, ასევე შფოთვა. მიუხედავად იმისა, რომ კვლავ დაორსულება შეიძლება დაგეხმაროთ დიდ დანაკარგთან გამკლავებაში, შფოთვა და დეპრესია შეიძლება გაგრძელდეს ჯანმრთელი ბავშვის დაბადების შემდეგაც. არ დათრგუნოთ თქვენი განცდები და ისაუბრეთ მათზე. დასამშვიდებლად მიმართეთ თქვენს პარტნიორს, ოჯახსა და მეგობრებს. თუ ხვდებით, რომ მარტო ვერ უმკლავდებით, მიმართეთ სპეციალისტს. თეგები: აბორტიმუცლის მოშლა შესაძლებელია დაორსულდეთ, თუ ენდომეტრიოზი გაქვთ? ავტორი tina.izoria აპრილი 26, 2021 როდის არის საჭირო შორისის ჩაჭრა მშობიარობის დროს? ავტორი tina.izoria ნოემბერი 26, 2021 კორონავირუსი კარანტინი კორონავირუსის პანდემია აუტიზმი ძილი ტანტრუმი ორსულობა ოვულაცია ლაქტაცია დეპრესია COVID-19 შფოთვა ძუძუთი კვება ახალი კორონავირუსი მშობიარობის შემდგომი დეპრესია


source: wikipedia

text: საკუთარი სახელი ბუჭყიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ბუჭყიაშვილი — რუსეთის იმპერიის არმიის გენერალ-ლეიტენანტი გედეონ ბუჭყიაშვილი — რუსეთის იმპერიის არმიის პოდპოლკოვნიკი დიმიტრი ბუჭყიაშვილი — რუსეთის იმპერიის არმიის გენერალ-მაიორი ვახტანგ ბუჭყიაშვილი — რუსეთის იმპერიის არმიის გენერალ-მაიორი ივანე ბუჭყიაშვილი — რუსეთის იმპერიის არმიის პოლკოვნიკი მიხეილ ბუჭყიაშვილი — რუსეთის იმპერიის არმიის პოლკოვნიკი ბუჭყიაშვილები ქართული გვარები


source: fineweb

text: დამბულის მღვიმე |დამბულის მღვიმე*| |იუნესკოს მსოფლიო მემკვიდრეობის ძეგლი |ქვეყანა||შრი-ლანკა| |ტიპი||კულტურული| |კრიტერიუმები||i, vi| |სია||იუნესკოს სია| |რეგიონი**||აზია-ოკეანეთი| |კოორდინატები| |გაწევრიანების ისტორია| |გაწევრიანება||1991 (მე-15 სესია)| |ნომერი||561| |* იხ. ინგლ. სახელი UNESCO-ს სიაში. ** იუნესკოს მიერ კლასიფიცირებული რეგიონი. |მსოფლიო მემკვიდრეობა UNESCO, ობიექტი No 561 რუს. • ინგლ. • ფრ. დამბულის მღვიმის ტაძარი (სინჰალ. දඹුලු ලෙන් විහාරය, ტამილ. தம்புள்ளை பொற்கோவில்), ასევე ცნობილი, როგორც დამბულის ოქროს ტაძარი — იუნესკოს მსოფლიო მემკვიდრეობის ძეგლი შრი-ლანკაში. მდებარეობს ქვეყნის ცენტრალურ ნაწილში, ქალაქ კოლომბოდან 148 კმ-ით აღმოსავლეთით. წარმოადგენს მთელი შრი-ლანკის მასშტაბით საუკეთესოდ შემონახულ, მღვიმეში არსებულ სატაძრო კომპლექსს. კომპლექსში, 80 დადასტურებული მღვიმეა, მაგრამ მთავარი ღირსშესანიშნაობები - მონუმენტები და ნახატები განლაგებულია 5 მათგანში. ხელოვნების ეს ნიმუშები დაკავშირებულია ბუდასთან და მის ცხოვრებასთან. სულ წარმოდგენილია ბუდას 153 სტატუეტი, 3 შრი-ლანკის მეფის და 4 სხვადასხვა ღვთაების სტატუეტი, ასევე, მოგვიანებით დამატებული ინდუიზმის 2 ღმერთის - ვიშნუსა და განეშის თითო ქანდაკება. ფრესკები მოიცავს 2 100 მ2 ფართობს. როგორც ჩანს, ამ მღვიმეებში ბუდისტების მოსვლამდე სხვა, პრეისტორიული ადამიანები სახლობდნენ, რადგან აღმოჩენილია 2700 წლის ასაკის ადამიანის ჩონჩხები. კომპლექსი ძვ. წ. I საუკუნით თარიღდება და მღვიმეში მდებარე ერთ-ერთ ყველაზე შთამბეჭდავ ტაძარს წარმოადგენს მთელს აზიაში. იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება]


— 1265 შედეგები 852 500 gel იყიდება სახლები და აგარაკები დიღომი 1,3,4,5,6,7,8,9 200მ2 იყიდება კერძო სახლი დიღომი 9-ში, სახცოვრებელი ფართია 200 კვ.მ, ეზოს ფართია 622 კვ.მ, სახლი არის ახალი გარემონტებული, მაღალი ხარისხის სამშენებლო მასალებით, 3 საძინებლით (Master Bedroom), 4 სველი წერტილით, კაბინეტით, იზოლირებული სამზარეულოთი, 45 კვ.მ ფართის მისაღები ოთახით, ტექნიკური ოთახით, მუხის პარკეტით, სახლი მოპირკეთებულია ბუნებრივი ქვით (ტრავერტინი), იყიდება სახლები და აგარაკები თემქა 170მ2 იყიდება კერძო სახლი თემქაზე, ანაპის ქუჩის მიმდებარედ, სახლი არის ახალი გარმეონტებული, საცხოვრებელი ფართია 170 კვ.მ, პირველ სართულზე განთავსებულია დიდი ოთახი ბუხრით, მეორე და მესამე სართულებზე არის აცხოვრებელი ოთახები, ეზოს ფართია 400 კვ.მ, ყველა საჭირო კომუნიკაციით. იყიდება სახლები და აგარაკები ნაძალადევი 80მ2 იყიდება 2 სართულიანი კერძო სახლის პირველი სართული, საცხოვრებელი ფართია 80 კვ.მ, 4 ოთახი, 3 საძინებელი, სახლი არის ახალი გარემონტებული, აქვს პატარა ეზო. იყიდება სახლები და აგარაკები ნაძალადევი 400მ2 იყიდება 3 სართულიანი გარემონტებული სახლი ნაძალადევში, ლამაზი ხედებითა და ტერასით, 4 საძინებლით, ც/გათბობით, ბუხრით, მარნით, ავტოფარეხით, 501 მ2 ეზოთი. ფასი 445000 ლარი. 68 750 gel იყიდება სახლები და აგარაკები საბურთალო 550მ2 იყიდება 2 სართულიანი კერძო სახლი ნაფეტვრებში, სახლი არის შავი კარკასის მდგომარეობაში, საცხოვრებელი ფართია 550 კვ.მ, სახლს აქვს 600 კვ.მ ფართის ეზო. 82 500 gel იყიდება 2 სართულიანი კერძო სახლი ძველ ვეძისში, სახლი არის შავი კარკასის მდგომარეობაში, საცხოვრებელი ფართია 300 კვ.მ, სახლს აქვს 600 კვ.მ ფართის ეზო. იყიდება სახლები და აგარაკები ივერთუბანი 350მ2 თბილისი,ივერთუბანი იყიდება 3 სართულიანი კერძო სახლი ივერთუბანში, სახლი არის შავი კარკასის მდგომარეობაში, საცხოვრებელი ფართია 350 კვ.მ, ეზოს ფართია 1100 კვ.მ, კომუნიკაციები მიყვანილია. იყიდება სახლები და აგარაკები დიდი დიღომი 245მ2 იყიდება 245 მ2 ფართის გარემონტებული კერძო სახლი დიდ დიღომში, დიდი მისაღები ოთახით, იზოლირებული სამზარეულოთი, 5 საძინებელი ოთახით. ეზოს ფართი 600 მ2. ფასი: 375000 ლარი. 121 000 gel იყიდება სახლები და აგარაკები გლდანი 60მ2 იყიდება გლდანში, თიანეთის გზატკეცილთან ახლოს, მყარად ნაშენი ერთ სართულიანი, 4 ოთახიანი კერძო სახლი, 300 მ2 ეზოთი. შესაძლებელია მეორე და მესამე სართულის დაშენება. ეზოში შეყვანილია ცენტრალური კანალიზაცია, დენი, წყალი, გაზი. ეზოში არის ვაზი, კაკლები, ქლიავი და ატამი. ფასი: 117500 ლარი. სახლები და აგარაკები ლოტკინი 70მ2 სასწრაფოდ იყიდება ძვერი გარემონტებული კერძო სახლი, პატარა ეზოთი ეზოსი სველი წერტილითა და საკუჭნაოთი, საკონტაქო პირი ლაშა +380500337739 1 526 250 gel იყიდება ახლადაშენებული სახლები და აგარაკები დიდი დიღომი 580მ2 იყიდება ოთხ სართულიანი კერძო სახლი დიდ დიღომში, 5საძნებლით, მისაღებით, სამზარეულოთი, ცენტრალური გათბობის სისტემით ყველანაირი საჭირო კომუნიკაციით. იყიდება სახლები და აგარაკები დიდი დიღომი 285 მ2 იყიდება 285კვ.მ. 4 ოთახიანი სახლი დიდ დიღომში მიწის ფართობი 800 კვ.მ. სტუდიოს ტიპის მისაღები ოთახით, სამი საძინებლით აქედან ორი მასტერბედრუმით, ერთი საერთო სველი წერტილით, სხვენით, ორი აივნით, სარდაფით და ყველა საჭირო კომუნიკაციით. 770 000 gel იყიდება ახლადაშენებული სახლები და აგარაკები დიდი დიღომი 290მ2 ქირავდება სახლები და აგარაკები დიღომი 1,3,4,5,6,7,8,9 200მ2 იყიდება 2 სართულიანი კერძო სახლი დიღომი შვიდში, სახლი არის სრულად გარემონტებული, 3 საძინებლით, ავეჯით და ტექნიკით, 400 კვ.მ ფართის ეზოთი. იყიდება ძველი აშენებული სახლები და აგარაკები წყნეთი 370მ2 იყიდება 2 სართულიანი კერძო სახლი წყნეთში ყველაზე პრესტიჟულ ადგილას, თამარ მეფის ქუჩაზე, სახლში ასევე განთავსებულია აუზი, საუნა, ბარი და საბილიარდო. აქვს 1500 კვ.მ ფართის გამზვანებული ეზო. ულამაზესი ხედებით. ფასზე შესაძლებელია მოლაპარაკება. 126 500 gel იყიდება ახლადაშენებული სახლები და აგარაკები დიდი დიღომი 60მ2 იყიდება კერძო სახლი დიდ დიღომში, სახლის საერთო ფართია 60 კვ.მ, სახლი არის სრულად გარემონტებული, მისაღები ოთახით, ნახევრადიზოლირებული სამზარეულოთი, 2 საძინებლით, ცენრტრალური გათბობით, სახლს აქვს 400 კვ.მ ფართის მოწესრიგებული ეზო. 1249 - 1265 1265 შედეგიდან


“სკოლა” არის პროექტი, რომელიც აერთიანებს ადამიანებს, რომელთათვის მნიშვნელოვანია ცოდნა, ხარისხი და გემოვნება.


ეს ყველას დაგაინტერესებთ - 4 დეკემბერში 2010 - მოგესალმებათ Local Web Images მთავარი » 2010 » დეკემბერი » 4 » ეს ყველას დაგაინტერესებთ 2:29 AM ეს ყველას დაგაინტერესებთ SMS to Skype არის უფასო სერვისი რომელიც საშუალებას აძლევს ადამიანებს GSM მობილურით გააგზავნინოს შეტყობინება სკაიპის ნებისმიერ მომხმარებელთან.სერვისი დაფუძვნებულია კავშირგაბმულობის M-Mail servic სისტემაზე და ითვალისწინებს e-mail ზე მიღებული შეტყობინებების გადამისამართებას.ასე რომ შეგიძლიათ ჩვეულებრივი ესემესების ფასად გააგზავნოთ ესემესი სკაიპში არანაირი ინტერნეტის გამოყენება.როგორ გავაგზავნოთ შეტყობინება:1)გახსენით ესემესის დაწერა(New sms)2)აკრიბეთ სიტყვა skype გამოტოვეთ ადგილი,შემდეგ მომხმარებლის ზუსტი სახელი,გამოტოვეთ ადგილი და აკრიბეთ სასურველი ტექსტი. ( სურათზე ნაჩვენებ მაგალითზე მომხმარებელ Giogio34441 ს მიუვა შეტყობინება oONETTWOo.tk )3)გააგზავნეთ შემდეგ ნომერზე +447747782320 1


text: თბილისის მოდის კვირეული დაიწყო » ივერიონი ნანახია: 3597 ერთწლიანი პაუზის შემდეგ "Tbilisi fashion week"-ი კვლავ განახლდა და 6-დან 10 მაისის ჩათლით ჩვენებები "ვარდების ბაღში" გაიმართება. პრესკონფერენციაზე ყველა ის მოდის კრიტიკოსი და დიზაინერი იყვნენ, რომლებიც თბილისის მოდის კვირეულში მონაწილეობას იღებენ. თბილისის მოდის კვირეულის ძირითად პროგრამაში 20-მდე ქართველი დიზაინერის ჩვენება მოეწყობა. კოლექციას ავთო ცქვიტინიძე, მოდის სახლი "მატერია", დათუნა სულიკაშილი, ქეთი ჩხიკვაძე, აკა ნანიტაშვილი და ბევრი სხვა დიზაინერი წარმოადგენენ. მოდის კვირეული სიახლეებით იქნება დატვირთული. წელს საზოგადოებისთის უცნობი დიზაინერებიც გამოჩნდებიან და თავიანთ კოლექციას უჩვენებენ დამსწრე საზოგადოებას. 10 მაისს კი დამწყებ დიზაინერთა კონკურსი გაიმართება, რომლის ჟიურიშიც უცხოელი სტუმრები იქნებიან, მათ შორის იტალიელი მოდის კონსულტანტი ჯანი ფონტანა და სერენა ტოფეტი.


31 მარტის ადგილობრივი არჩევნები: სიძულვილის ენის მარცხი და რეაქცია ეკონომიკურ წარუმატებლობაზე - 1TV 31 მარტის ადგილობრივი არჩევნები: სიძულვილის ენის მარცხი და რეაქცია ეკონომიკურ წარუმატებლობ... სანდრო ბაკურაძე – აღმოსავლეთმცოდნე, თურქოლოგი მოულოდნელი შედეგით დამთავრდა 31 მარტის ადგილობრივი არჩევნები თურქეთში – სახელისუფლებო ალიანსმა ბურსას გარდა ყველა მნიშვნელოვანი დიდი ქალაქი დაკარგა ოპოზიციურ ალიანსთან ელექტორალურ დაპირისპირებაში, ხოლო ქურთებისა და მემარცხენეების ალიანსმა – ხალხთა დემოკრატიულმა პარტიამ, ერთის მხრივ მოახერხა იმ მუნიციპალიტეტების უმეტესობის დაბრუნება სადაც 2016-17 წლებში არჩეული მერების ადგილას ცენტრიდან გამოგზავნილი მოხელეები დანიშნეს, ხოლო მეორეს მხრივ მათმა გადაწყვეტილებამ დიდ ქალაქებში ოპოზიციური კანდიდატების მხარდაჭერის თაობაზე, ფაქტობრივად გადაწყვიტა არჩევნების ბედი. ასევე მნიშვნელოვანი იყო ის ფაქტიც, რომ იმ რეგიონებში, სადაც მმართველი სახალხო ალიანსის შემადგენელმა ორმა პარტიამ საკუთარი კანდიდატი წარადგინა, ნაციონალისტურმა მოძრაობის პარტიამ, მმართველ სამართლიანობისა და აღმავლობის პარტიას მოუგო. ასევე მნიშვნელოვანი იყო ოპოზიციის გამარჯვება ქირშეჰირისა და ბილეჯიქის პროვინციებში, რამაც დაამსხვრია მითი რომ ოპოზიციას შიდა ანატოლიაში წარმატების შანსი არ აქვს. იმის შემდეგ, რაც აბსოლუტურმა საპრეზიდენტო სისტემამ თურქეთის ეროვნულ მეჯლისს ძალაუფლების დიდი ნაწილი ხელიდან გამოაცალა, მუნიციპალიტეტების მნიშვნელობა ბევრად გაიზარდა, ხოლო ისეთ პირობებში, როცა სამინისტროები ოპოზიციის წვდომის რადიუსიდან შორსაა, მუნიციპალიტეტის ფლობა შიდაპარტიული პატრონაჟის სისტემის ფუნქციონირებისათვის აუცილებელ ფაქტორს წარმოადგენს, ასეთივე მნიშვნელობა აქვს მუნიციპალიტეტებს მმართველი პარტიისათვის – რეჯეფ თაიფ ერდოღანის და მისი თანამოაზრეების აღზევებაც სწორედ მუნიციპალიტეტებიდან დაიწყო, 1994 წლის ადგილობრივი არჩევნების შემდეგ. მიუხედავად იმისა, რომ არჩევნების წინ თაიფ ერდოღანის პოზიციები შეურყეველი ჩანდა, უკვე იგრძნობოდა გარკვეული ნიშნები იმისა, რომ ქვეყანაში რიგზე არ იყო; ბოლო ერთი წლის მანძილზე ლირამ დოლარსა და ევროსთან მიმართებით ღირებულების თითქმის ნახევარი დაკარგა, ხოლო თურქეთის ეკონომიკამ მნიშვნელოვანი სტაგნაცია განიცადა, ინფლაცია განსაკუთრებით საკვებ პროდუქტებს შეეხო, იმდენად, რომ სახელისუფლებო მედია საშუალებებმაც კი ვერ შეძლეს ამის უგულებელყოფა. ეკონომიკური პრობლემების პირობებში, რომლებიც მთელმა ქვეყანამ შეიგრძნო, სახელისუფლებო სახალხო ალიანსის, რომელიც ერდოღანის „სამართლიანობისა და აღმავლობის პარტიის“ და რადიკალური მემარჯვენე „ნაციონალისტური მოძრაობის პარტიისაგან“ შედგება, სტრატეგია საზოგადოების მიზანმიმართული პოლარიზაცია გახდა, ნაცვლად ეკონომიკური პრობლემების მოგვარებისაკენ მიმართული დაპირებებისა ან დაპირისპირებული მხარეების შერიგებისაკენ მიმართული რიტორიკისა, არჩევნები გამოცხადდა ეროვნული უსაფრთხოების საკითხად, ხოლო ოპოზიცია ტერორისტად და სამშობლოს მოღალატედ, ისე, რომ , თავად პრეზიდენტი ერდოღანი და მმართველი პარტიის სხვა წარმომადგენლები, წინასაარჩევნო კამპანიის განმავლობაში, ძალიან უხვად და თავისუფლად იყენებდნენ სიტყვა ტერორისტს, ტერორისტად გამოცხადდა ყველა, ქურთებიდან დაწყებული, ფასნამატით ბოსტნეულის გამყიდველ ბაზრის მოვაჭრეებით დამთავრებული. მიუხედავად იმისა, რომ ეს იყო ადგილობრივი არჩევნები, ნაცვლად უშუალოდ მერობის კანდიდატებისა, საარჩევნო კამპანია ფაქტობრივად პირადად ერდოღანმა და მისმა მინისტრებმა აწარმოეს, ხოლო ხელისუფლების კონტროლის ქვეშ მყოფი მედია, აქტიურ დეზინფორმაციულ კამპანიას აწარმოებდა ოპოზიციის წინააღმდეგ, რაც ოპოზიციის მიერ წარდგენილი ეთნიკურად ქურთი კანდიდატების ქურთისტანის მუშათა პარტიის წევრობაში დადანაშაულებამდეც კი მივიდა. დიდი იყო დაძაბულობა როგორც არჩევნების წინ, მის პროცესში და შემდგომ, არჩევნები დაიწყო შოკის მომგვრელი ამბით, რომ მალათიაში, მმართველი პარტიის კანდიდატის ნათესავები თავს დაესხნენ და მოკლეს ოპოზიციური ბედნიერების პარტიის ორი საარჩევნო დამკვირვებელი, ხოლო ქურთულ რეგიონებში გადამწყვეტი როლი ითამაშა იქ საგანგებოდ გადასროლილი პოლიციისა და ჯარის ნაწილების ხმებმა, ხოლო ჯერ კიდევ არჩევნებამდე ბევრგან დაფიქსირდა არარსებული ამომრჩევლებისა და მკვდარი სულების საარჩევნო სიებში ჩაწერის ფაქტები. ხოლო განსაკუთრებით ქურთებით დასახლებულ რეგიონებში, პირდაპირი ზეწოლა და დაკავებების ტალღა განხორციელდა ხდპ-ს წევრების მიმართ. მიუხედავად ეკონომიკური პრობლემებისა და გამოყენებული შოვინისტური, სიძულვილის ენისა, რომელმაც დიდი უკმაყოფილება გამოიწვია ოპოზიციური ამომრჩევლის ყველა სეგმენტში, ხელისუფლებას კვლავ ჰქონდა დიდი შანსი მოეგო როგორც ანკარა, ისე სტამბოლი, განსაკუთრებით იმის გათვალისწინებით, რომ საარჩევნო ალიანსის გათვალისწინებით, მდგომარეობა მის სასარგებლოდ იყო; მაგრამ სიტუაცია კანდიდატების არასწორმა არჩევამ ოპოზიციის სასარგებლოდ გადაწყვიტა – ფაქტობრივად ყველა მაღალი რანგის პოსტზე ნამსახურევი ბინალი ილდირიმი ამ საარჩევნო კამპანიის ფარგლებში ძალიან უხალისო და გამოფიტული იყო, რასაც ოპოზიციური მედია მის, მეჯლისის თავმჯდომარეობიდან გადადგომასთან დაკავშირებულ უმოტივაციობას მიაწერდა. რაც შეეხება ანკარას, აქ, საქმე გვქონდა არაანკარელ კანდიდატთან – ქაისერის ყოფილ მერ და ყოფილ მინისტრ მეჰმედ ოზჰასექისთან, რომელსაც გარდა იმისა, რომ მოკლებულია ყოველგვარ ქარიზმას, ცნობილია მისი კავშირებით ფეთჰულა გულენთან, დიდი შეცდომა იყო დაშვებული კანდიდატის შერჩევასთან დაკავშირებით ადანაშიც – ადანის მერი ჰუსეინ სოზლუ, რომელიც ქალაქის სათავეში დიდი კორუფციული სკანდალის შემდეგ მოვიდა, თავადაც სერიოზულ კორუფციულ სკანდალში გაეხვა და რომ არა მისი პარტიის მმართველ პარტიასთან ალიანსში შესვლა, დიდი ალბათობით ციხეში იქნებოდა – მას, 2017 წელს, კორუფციის ბრალდებით 5 წელი მიესაჯა. ამის საპირისპიროდ, ოპოზიციამ, განსაკუთრებით ანკარაში და სტამბოლში, რამდენადაც შესაძლებელი იყო სუფთა წარსულისა და პოპულარული კანდიდატები შეარჩია; ანკარის მერობის კანდიდატად დასახელებული მანსურ იავაში ადრე ორჯერ იყრიდა კენჭს იგივე პოსტზე და 2014 წელს, ძალიან საეჭვო ვითარებაში დამარცხდა ანკარის მაშინდელ მერ მელიჰ გოქჩექთან, იგი კარგა ხნის მანძილზე იყო ანკარის პროვინციის ბეიფაზარის რაიონის გამგებელი და ამ პოსტზე ყოფნისას საკმაო პოპულარობა მოიხვეჭა. რაც შეეხება სტამბოლში წარდგენილ კანდიდატ ექრემ იმამოღლუს, მანსურ იავაშისაგან განსხვავებით, იგი ფართო საზოგადოებისათვის უცნობი ფიგურა გახლდათ – წარმოშობით ტრაპიზონელი, სტამბოლის ბეილიქდუზუს რაიონის გამგებელი, რომელიც, მიუხედავად იმისა, რომ საკმაოდ პოპულარული იყო საკუთარ რაიონში, არავის მიაჩნდა ისეთ ფიგურად რომელიც სტამბოლში გამარჯვებას მოახერხებდა. ასევე, გადამწყვეტი როლი ითამაშა პრო-ქურთული „ხალხთა დემოკრატიული პარტიის“ საარჩევნო ტაქტიკამ არ წარედგინა კანდიდატები დიდ ქალაქებში, გარდა მარდინის, ვანისა და დიარბაქირისა, რომლებიც პარტიის კონტროლის ქვეშ იყო, სანამ 2016 წელს, ტერორიზმთან ბრძოლის ეგიდით, არჩეული მერების ადგილას ცენტრიდან გამოგზავნილი მოხელეები არ დაინიშნნენ. შეიძლება ითქვას, რომ სტამბოლში, ადანაში და მერსინში, სადაც ხდპ-ს საკმაოდ დიდი მხარდაჭერია აქვს, ეს ტაქტიკა გადამწყვეტი გამოდგა – 2018 წლის 24 ივნისის არჩევნებში პარტიამ სტამბოლში ხმების 12, ადანაში 13, ხოლო მერსინში თითქმის 17 პროცენტი მიიღო, დიდი როლი შეასრულა იმანაც, რომ 2015-16 წლებში ქურთებით დასახლებულ რაიონებში ჩატარებული სამხედრო ოპერაციების შედეგად, დაახლოებით 200 000 ქურთული წარმოშობის მოქალაქე, ძირითადად ადგილებიდან სადაც ქურთულ მოძრაობას დიდი მხარდაჭერა აქვს, დიდ ქალაქებში გადასახლდა შედეგად, ოპოზიციურმა ეროვნულმა ალიანსმა გაიმარჯვა ქვეყნის უმნიშვნელოვანეს ეკონომიკურ ცენტრებში გარდა ბურსა და ქოჯაელისა, ხოლო ხდპ-მ, მიუხედავად იმისა, რომ დაკარგა რამდენიმე რაიონული ცენტრი, მოახერხა და უკან დაიბრუნა მნიშვნელოვანი რეგიონული ცენტრები – ვანი,მარდინი და დიარბაქირი, ასევე გაიმარჯვა ყარსში, რომელიც როგორც სასაზღვრო ქალაქი, დიდ სიმბოლურ მნიშვნელობას ატარებს თურქი ნაციონალისტებისათვის. ასევე მნიშვნელოვანი იყო ქურთებით დასახლებულ რეგიონებში ისლამისტების ძველი გვარდიის – ბედნიერების პარტიის ხმების ზრდა და თუნჯელის/დერსიმის პროვინციაში თურქეთის კომუნისტური პარტიის კანდიდატის – ფათიჰ მეჰმეთ მაჩოღლუს წარმატება – ეს გვაჩვენებს, რომ ომით, დისკრიმინაციით და იგნორირებით დაღლილი რეგიონის მოსახლეობა მესამე გზის ძიებაშია ანუ არც ხელისუფლება, არც ქურთისტანის მუშათა პარტია. საბოლოოდ კი შეგვიძლია ვთქვათ, რომ არჩევნებში გაიმარჯვა ოპოზიციის კანდიდატების ზომიერმა, ამომრჩევლის ყველა კატეგორიის მომცველმა რიტორიკამ და ერთობამ – მიუხედავად სახელისუფლებლო მედიის უაღრესად ანტიქურთული კამპანიისა და ქურთებთან ნებისმიერი სახის კავშირის ტერორიზმთან გათანაბრების რიტორიკისა, ამომრჩევლებმა სრულიად სხვა რამ აირჩიეს – თურქმა ამომრჩეველმა ხელისუფლებას დაანახა, რომ ის დაიღალა პოპულისტური ნაციონალიზმისა და პოლარიზაციისაგან და გარდა ამისა, გააფრთხილა ხელისუფლება, რომ კანდიდატის წარდგენა ხალხის ნება-სურვილის გათვალისწინების გარეშე არ არის ის, რასაც ისინი იოლად მიიღებენ. კილისი, თურქეთი რაც შეეხებათ არჩევნებში დამარცხებულებს, აქ პირველ რიგში შეგვიძლია პრეზიდენტი ერდოღანი მოვიხსენიოთ – ზედმეტმა თავდაჯერებამ და იმის რწმენამ, რომ მის პიროვნებას ნებისმიერი არჩევნების შემოტრიალება შეუძლია პრეზიდენტს დათვური სამსახური გაუწია და როგორც ქვეყნის შიგნით, ისე გარეთ, აქამდე ხშირად ნახსენები ერდოღანის უძლეველობის მითი დაამსხვრია. მიუხედავად იმისა, რომ მათმა ამომრჩეველმა უმნიშვნელოვანესი როლი შეასრულა ბევრ ქალაქში ოპოზიციის გამარჯვებაში, არ გაუმართლა „კარგ პარტიას“ – მიუხედავად იმისა, რომ მათ თითქმის იგივე ოდენობის ხმა მიიღეს, რაც მათმა „მშობელმა“ პარტიამ – ნმპ-მ, მათ ვერ შეძლეს გაემარჯვათ ვერცერთ რაიონულ ცენტრში და მხოლოდ 19 რაიონული მუნიციპალიტეტის მოგება მოახერხეს, თუმცა ბალიქესირში, უშაქსა და დენიზლიში ხმების დიდი ოდენობა მიიღეს და შეიძლება ითქვას, რომ უშაქში მხოლოდ იმიტომ დამარცხდნენ, რომ იქ, მთავარმა ოპოზიციურმა პარტიამ და მათმა საარჩევნო პარტნიორმა სრპ-მ ცალ-ცალკე წარადგინეს კანდიდატები. არჩევნების შედეგები არ იყო მთლად სასურველი ხდპ-სთვისაც, მაგალითად, თუნჯელის/დერსიმის პროვინციაშიც, სადაც, კომუნისტური პარტიის პოპულარული კანდიდატის – ფათიჰ მაჩოღლუს, ხდპ-სთან დაახლოებული წრეების მიერ ხელისუფლებისათვის სასარგებლო ფიგურად გამოცხადება, მის წინააღმდეგ საარჩევნო ალიანსის ჩამოყალიბება და ქურთისტანის მუშათა პარტიის ლიდერებიდან ალი ჰაიდარ კაიტანის მიერ გაკეთებული, მაჩოღლუსადმი მიმართული მუქარის შემცველი განცხადებები, ზუსტად იგივე შედეგის მომტანი გამოდგა, რა შედეგიც ერდოღანისა და მმართველი პარტიის წარმომადგენელი სხვა პოლიტიკოსების განცხადებებმა მოიტანა დიდ ქალაქებში. იგივე ფაქტორი შეგვიძლია ჩავთვალოთ ერთ-ერთ პასუხად ზემოთ ნახსენებ ბედნიერების პარტიის ხმების ზრდაზეც – ისლამურ-კონსერვატიული ოპოზიცია, რეგიონში, ქურთული მოძრაობის შემდეგ, თითქმის ყოველთვის მეორე უმსხვილესი პოლიტიკური ძალა იყო, რომელიც საკმაოდ გამბედავი განცხადებებით გამოირჩეოდა ქურთულ საკითხთან მიმართებაში და საკმაოდ ირონიულია, რომ ქურთულ საკითხთან დაკავშირებული მათი ერთ-ერთი მნიშვნელოვანი რეპორტის შედგენაში დიდი როლი შეასრულა ამჟამინდელმა პრეზიდენტმა რეჯეფ თაიფ ერდოღანმა. ერთი შეხედვით, პრეზიდენტმა ერდოღანმა აღიარა არჩევნების შედეგები, თუმცა ცხადია, რომ მმართველი პარტია ჯერ ისევ ებღაუჭება ხავსს და ცდილობს შენარჩუნოს სტამბოლი, რაზეც მიუთითებს სახელისუფლებო მედიის მოწოდებები, რომ ოპოზიციამ „არჩევნები გააყალბა“, რასაც მოჰყვა მთელ სტამბოლში ბილბორდების ჩამოკიდება, რომელის სტამბოლელებს მადლობას უხდიდა ბინალი ილდირიმის სახელით და ცენტრალური საარჩევნო კომისიის შეკრება შუაღამით, რასაც ბათილად ცნობილი ხმების ხელახალი გადათვლის გადაწყვეტილება მოჰყვა. რა იქნება, როგორ იქნება და რა ნაბიჯს გადადგამს მმართველი პარტია ამის შემდეგ ეს ჯერ ისევ უცნობია, მაგრამ ის კი ფაქტია, რომ თურქულ პოლიტიკაში არის ტენდენცია – ვინც იღებს სტამბოლს, ის იღებს თურქეთს.


ვისზეა შეყვარებული გია სურამელაშვილი და რას ეუბნება მათ, ვინც მას ,,გეის" უწოდებს?! » Geoelite 18-11-2016, 20:18 / ნახვა: 5764 - რაღაც დროით საქართველოდან წახვედით და შემოქმედებითი პაუზა გქონდათ... - ძალიან ცუდი დრო იყო, ხალხს აღარ ემღერებოდა. მოსკოვში დასასვენებლად წავედი და შემოვრჩი. მეგობრებთან ერთად დროს ვატარებდი და ვქეიფობდი. შემდეგ, ისევ გავაგრძელე მუშაობა, უამრავი კონცერტი ჩავატარე. გული მწყდება, მაშინ დროის უქონლობის გამო, სამ ფილმში მონაწილეობაზე უარი ვთქვი. რუსეთში 11წელი გავატარე. ძალიან მაღალი დონის რესტორნებში და კლუბებში ვმუშაობდი, დაცვა მემსახურებოდა, ვარსკვლავური ცხოვრებით ვცხოვრობდი. მქონდა ჩავარდნებიც, მაგრამ ბედის უკმაყოფილო მაინც არ ვარ. - პირადი მიზეზის გამო. ადამიანი, რომელიც მიყვარდა, რაღაც დროით ერთმანეთს დავშორდით, შერიგების შემდეგ კი რუსეთში დაბრუნება აღარ გამოდიოდა. თან ძალიან ცუდი რაღაცეები მოხდა ჩემს ცხოვრებაში; ახალგაზრდა დედა გარდამეცვალა, ძალიან ცუდად ვიყავი. ამას დაემთხვა ის, რომ ჩემი ერთადერთი შვილი დაიჭირეს... ამ ყველაფრის შემდეგ ვერ წარმოვიდგენდი, რომ სიმღერას ისევ გავაგრძელებდი. - დეპრესიული ხართ? - კი, თან ძალიან ხშირად, პირადი ცხოვრებიდან გამომდიმარე. სამწუხაროდ, ცნობილ ადამიანებში პირადი ცხოვრება არ ამართლებს. ძნელია, როცა გრძნობას არ გიფასებენ, ან მე ვერ დავაფასე და გვიან მივხვდი. მენატრებიან ადამიანები, რომლებიც ცოცხლები აღარ არიან, დედა მენატრება. - თქვენი დეპრესია რაში გამოიხატება? - სახლიდან გასვლა არ მინდა, სულ ვწევარ. ამ დროს მუსიკა ძალიან მეხმარება. - დაახასიათეთ თქვენი თავი. - საშინელი ხასიათი მაქვს, დამთმობი არ ვარ, რასაც ხშირად ვნანობ, ეჭვიანიც ვარ. მიყვარს ჩემი მეგობრები და ოჯახი. მაღიზიანებს თვალთმაქცობა და ღალატი. - პროტესტს რით გამოხატავთ? - მქონია პროტესტის გამოხატვის შემთხვევა, როცა მიცემია და დამირტყავს, თუმცა უსიტყვოდაც დამიკარგავს ადამიანი. - ჭორმა, რომელმაც ძალიან გაგაღიზიანათ? - ჩემზე ჭორები ყოველდღიურად ვრცელდება, ზოგჯერ მკლავენ, ან ფსიქიატრიულში მათავსებენ, ხან გეი ვარ... ეს ყველაფერი ჩემზე აღარ მოქმედებს. ჭორაობს ის, ვინც ნამდვილად ამის ჩამდენია, გეობას ვგულისხმობ. მინდა მივმართო იმ ადამიანებს, ვისაც ვეზიზღები, ძალიან მევასებით! - სილამაზის საიდუმლო რეცეპტი რა გაქვთ? - განსაკუთრებულს არაფერს ვაკეთებ, ჩემი სილამაზე გენეტიკურია, ულამაზესი დედა მყავდა. ბუნებრივი ვარ, არანაირი პლასტიკური ოპერაცია არ გამიკეთებია, თუმცა წლების შემდეგ, თუ დამჭირდება კორექტირებას სიამოვნებით შევიტან. - ადგილი, სადაც ყოფნა ყველაზე მეტად გიყვართ? - ჩემი სახლი. ძალიან სტუმართ მოყვარე ვარ, მიყვარს, როცა მეგობრები მსტუმრობენ და ჩემი გამზადებული სადილებით ვუმასპინძლდები, მაქვს ჩემი ბლუდა. - სამზარეულოში ხშირად საქმიანობთ? - დიახ, სახლში თითქმის ჩემს გამზადებულ საჭმელს მივირთმევ, მზარეულობა კარგად გამომდის. - როგორი ურთიერთობა გაქვთ შვილთან? - ფანტასტიური, ჩვენ მეგობრები ვართ. არაჩვეულებრივი რძალი და შვილიშვილი მყავს, რომლებიც ძალიან მიყვარს. - არაჩვეულებრივად ვგრძნობ თავს, შეყვარებული ვარ, არ მეტყობა? - ამას საიდუმლოდ დავტოვებ, სიყვარულსა მალვა უნდა. - არა, რომანტიული არასდროს ვყოფილვარ. - როგორი უნდა იყოს ქალი, რომელიც თქვენს კრიტერიუმებს დააკმაყოფილებს? - უნდა გამიძლოს... - როგორ ფიქრობთ, რით შეინარჩუნეთ 27 წლის განმავლობაში პოპულარობა? - არ ვარ ბოროტი, ბოღმიანი და შურიანი. გემრიელი, მოსიყვარულე და კაცთმოყვარე ადამიანი ვარ, თან ძალიან ლამაზი. მსმენელს ყოველთვის ახალ-ახალ სიმღერებს ვთავაზობ. მინდა მადლობა გადავუხადო ჩემს პროდიუსერს, ქალბატონ მარინა კაშიას, რომელიც ჩემს წარმატებაში დიდ როლს თამაშობს. - ძალიან მალე ახალ, რითმულ სიმღერას ჩავწერ, ახლა ძირითადად გადაღებები მაქვს. - სხვა ჟანრში სიმღერა არ გიცდიათ? - არა, რაც ჩემია იმას ვმღერი, ექსპერიმენტები არ მიყვარს. - ვოცნებობ, რომ საქართველოში სულ გაღიმებულ სახეებს ვხედავდე, ჩემი ოჯახის წევრები დღეგრძელები იყვნენ... - მსახიობი. არ მეტყობა? ფოთის თეატრში ვთამაშობდი, თუმცა მსახიობობა ვერ მოვირგე, სიმღერა ვარჩიე. - შემოთავაზება რომ იყოს, ფილმში ითამაშებდით? - ბოლო ხანს სამსახიობო შემოთავაზება არ ყოფილა, რომ იყოს სიამოვნებით ვითამაშებდი, ალბად უფრო კომედიურ ჟანრში. - ორი ახალი სიმღერის ჩაწერას და ისრაელში გამგზავრებას ვგეგმავ. მინდა ვისარგებლო და თქვენი ჟურნალით ქართველ ემიგრანტებს მივმართო: ძვირფასო ემიგრანტებო, ძალიან მიყვარხართ, გაფასებთ. მინდა სამშობლოში, თქვენს ოჯახებში დაბრუნება გისურვოთ. დიდი მადლობა მინდა გადაგიხადოთ იმისათვის, რომ მისმენთ, გიყვარვართ. თქვენ ძალიან დიდ სტიმულს მაძლევთ. იდღეგრძელეთ და იბედნიერეთ!


პოგბა გუნდს ტოვებს » MANUTD.GE - მანჩესტერ იუნაიტედის მხარდამჭერები საქართველოში 24-04-2020, 13:28 ნანახია: 1307, პოგბა გუნდს ტოვებს "მანჩესტერ იუნაიტედმა" თავად თქვა უარი კონტრაქტის გახანგრძლივებაზე. რამდენიმე წუთის წინ გავრცელდა ინფორმაცია, რომ "მანჩესტერ იუნაიტედში" გადაწყვეტილება მიიღეს და პოლი გუნდს ამ ზაფხულს დატოვებს. გამოცემის თანახმად "იუნაიტედმა" უარი თქვა აამოქმედოს ის პუნქტი, რომელიც ერთი წლით კონტრაქტის გახანგრძილევებას ითვალისწინებს. ფრანგ ნახევარმცველს "იუნაიტედთან" 2021 წლის ზაფხულამდე აქვს კონტრაქტი. რადგან გუნდმა უკვე უარი განაცხადა კონტრაქტის გახანგრძილევებაზე, პოგბა აუცილებად ამ სატრანსფერო ფანჯარაზე უნდა გაასხვისონ. წინააღმდეგ შემთხვევაში დიდია იმის რისკი, რომ კლუბმა ის მომავალ წელს უფასოდ დაკარგოს. ასევე სხვადასხვა გამოცემები იუწყებიან, რომ პოგბა თანახმაა ხელფასიც კი შეიმციროს და "რეალში" გადავიდეს. 24 აპრილი 2020 13:35 აი ამან ისე გაბურღა ტვინი, ამაზე რო მხვდება სიახლეები ნერვები მეშლება. ბექემი,რონალდო,ნისტერლოი,რუნი,პერსი და ა.შ. წავიდა აქედან,სიეთი ფეხბურთელები დაგვალკდნენ,როგორებიც გიგზი,სქოულზი,ნევილი,კერიკი და ა.შ არიან. აი ამისმა რაღაც გაბღინძვამ ხო ტვინი მოხნა უკვე. ან გამოენძ!!! იოს და თქვას მიყვარს კლუბი და აქ მსურს დარჩენაო,ანდა თქვას მინდა წასვლაო და გაა!!!ვას რა. იმენა ჯერ ხო ამ კარანტინში გამოკეტილი ნერვები არ მაქვს და ამან და ამისმა სიახლებმა საერთოდ ნერვოზი დამმართეს :) 24 აპრილი 2020 13:53 მთავარია ვინმე მოიყვანონ, თუარა ამის წასვლას შარშანაც ველოდით 24 აპრილი 2020 14:03 ელხა წავიკითხე დიდი შანსია სატურნორო ცხრილები ასე დარჩეს როგორც არის თუ ვერ განაახლეს მასე იქნება უეჭველი და კიდევ ერთი დიდი უიღბლობა. დავრჩებით ლიგის გარეშე ამის წასვლა არავის გაგიტყდეთ რამდენი ხანია ვყვირივარ გუნდი მიაღწევს პროგრესს ვაცალოთ თქო და გამართლდა, ახლა ვამბობ ის პროგრესი ამასთან ერთად არ მოხდებოდა და ამის გარეშე უფრო მეტს მივაღწევთ და თმერთს მადლობა თუ წავა 24 აპრილი 2020 14:07 არა არ დავრჩებით ლიგის გარეშე. სიტის უკვე ოფიციალურად ადევს ბანი და მოკვეთილია ევროტურნირებიდან. თუ ბოლო სასამარLო ვერ შედგა,ძალაში რჩება პირველი განაჩენი,ასე რომა სეთ შემტხვევაში ლიგაზე ვართ 24 აპრილი 2020 14:51 დონე ფეხბურთელია მარა სუფთა არტისტია წავიდეს აღარც არავინ იჭერს, პოგბას მილიკოვიჩ-სავიჩით ჩაანაცვლებენ და ეგ და ბრუნო კიდე იმენა კლასიკა იქნება 24 აპრილი 2020 14:55 მართალი ხარ 100% გეთანხმები ათამაშებს ტ***ს და წავიდეს რა დავიღალე უკვე ხან რჩება ხან მიდის ეს გაყიდონ და მოიყვანონ საული ან სავიჩი ლაციოდან 24 აპრილი 2020 15:24 მართლა ხო მო**** ტვინი მაგ პოგბამ. აახვევინონ ეგეც ეხლა იყოს დიდი ვინმე. მოიყვანონ გრილიში და ყველა ნახავს მერე ფერნანდეშთან ერთად რა ტრიო იქნება.. 24 აპრილი 2020 16:01 აუ ეს შავ ტრაკა უკვე მაგარ ნერვებს მიშლის თავისი თავი ამპარტავნული საქციელებით .. ერთხელ არ განოსულა და არ უთქვამს თავის ძმისთვის რო ენის ტლიკინს მოეშვიო . ბოლო ბოლო კლუბის უპატივცემულობააა .. დიდი ალბათობით გაასხავს აქედან და კრგიც იქნება .. ეს კოუტინიოს ბედს გაიზიარებს . სუფთა ჩამოოსხმა თავის აგენტიანად 24 აპრილი 2020 16:21 კიდე ბევრი დაიწერება ამაზე ჯერ სად ვართ:)))) 24 აპრილი 2020 21:55 ბიჭებს მოგიკითხავს დიდი სიყვარულით და პატივისცემით.ხომ ხართ ჯანზე და ხომ ყველას გაქვთ მშვიდობა?უფალი შეგეწიოთ ყველას თქვენს ოჯახებში მოგცეთ ჯანმრთელობა და მშვიდობა. რაც შეეხება ზოგადად ფეხბურთს.ძაან რთული სიტუაციაა ბრიტანეთში და დიდი ალბათობით 1თვე არაფერი არ იქნება და ამ ზაფხულში რა იქნება კაცმა არ იცის. იმედი მაქვს ფეხბურთის გარეშე არ დავრჩებით თვეობით.არ მევასება ბუნდესკიგა მარა უნდა ვუყურო თორე გავაფრენ უკვე:)))ლამის ბელორუსიის ჩემპიონატის ყურებაზეც თანახმა ვიყავი. მოკლედ ბიჭებო მთავარი ჯანმრთელობა დანარჩენი იქნება რამე. მოკითხვა მთელს წითელ ოჯახს


text: ექიმ პროქტოლოგ დავით კალანდაძეს მედიცინის დოქტორის საპატიო წოდება აკადემიკოსმა ბურაკოვსკიმ მიანიჭა, რითაც ბატონი დავითი დღემდე ამაყობს. ეს მრავალი წლის წინ იყო - მაშინ, როდესაც ჩვენი რესპონდენტი მოსკოვში მუშაობდა და სისხლძარღვთა ქირურგი გახლდათ. ოცდახუთიოდე წლის წინ ბატონი დავითი საქართველოში დაბრუნდა და დიამეტრულად განსხვავებულ პროფესიაზე - პროქტოლოგიაზე გადაერთო, თუმცა ბუასილი, რომლის სიმპტომებზე, მკურნალობის მეთოდებსა და პროფილაქტიკაზე საუბარსაც ახლა ვაპირებთ, სწორედ სისხლძარღვოვანი დაავადებაა. - ბუასილი სწორი ნაწლავის საკმაოდ გავრცელებული დაავადებაა. ამ პათოლოგიის მქონეთა რიცხვი წლიდან წლამდე იზრდება, თანაც უმთავრესად შრომისუნარიანი მოსახლეობის ხარჯზე. დასაწყისშივე ვიტყვი, რომ როდესაც პაციენტი ექიმთან მიდის, ყოველთვის დაძაბულია. უმრავლესობას ის აზრი უტრიალებს თავში, სიმსივნე ხომ არ აქვს. ამას აქვს გამართლება, რადგან სწორი ნაწლავიდან სისხლდენა ან სისხლიანი გამონადენი, გარდა ბუასილისა, სხვა, საკმაოდ სერიოზული დაავადების სიმპტომიც შეიძლება იყოს. ამიტომ სისხლის შემჩნევისთანავე ჯობს სასწრაფოდ მიაკითხოთ ექიმს, რადგან დასაწყის სტადიაში თვით ყველაზე მძიმე დაავადების - სიმსივნის მკურნალობაც კი - არაფერს ვამბობ სხვა დაავადებებზე - საუკეთესო შედეგებს იძლევა. რაც შეეხება ბუასილს, ის სიმსივნედ არ გვარდება, რადგან სიმსივნური უჯრედის გაჩენა-განვითარებისთვის საჭირო ქსოვილები ირგვლივ არ არის. ეს გახლავთ წმინდა წყლის, თუ შეიძლება ასე ითქვას, სისხლძარღვოვანი დაავადება. მისი ლათინური სახელწოდებაც - ვარიცეს ჰემოროიდალის (ქართულად - ჰემოროიდული ვენების ვარიკოზი) - ამაზე მეტყველებს. დაზიანებული ვენა, წესისამებრ, ვერ უზრუნველყოფს არტერიით მოდინებული სისხლის ევაკუაციას; შესაბამისად, ბუასილის კვანძის შიგთავსი - ეს არის ჩაღვრილი, ორგანიზმის მიერ მოხმარებული ჭუჭყიანი ვენური სისხლი. სწორედ ამიტომ იყო, რომ უხსოვარი დროიდან ბუასილის კვანძებს წურბელებით მკურნალობდნენ. წურბელა წოვდა ამ სისხლს და პაციენტი თავს უკეთ გრძნობდა. როგორც ზემოთ მოგახსენეთ, ბუასილი ძალიან გავრცელებული დაავადებაა. მის განვითარებაში დიდი როლი აკისრია მემკვიდრეობას. როგორც მოწმენდილ ცაზე არ მოდის წვიმა, ისე სუფთა, ჯანმრთელ ნაწლავზე არ ჩნდება ბუასილი. მისი განვითარების წინაპირობა დაავადებული, დაზიანებული ნაწლავია. თავიდათავი გახლავთ კოლიტი - მსხვილი ნაწლავის ლორწოვანის ანთება, დაზიანებული ნაწლავის მიდრეკილება შეკრულობისკენ ან ხშირი დეფეკაციისაკენ. სხვათა შორის, კოლიტი ორი სახისაა: მშრალი და სველი, თუმცა არც ის არის გამორიცხული, ადამიანს ორივე ფორმა ერთდროულად ჰქონდეს: ერთი კვირა შეკრულობა აწუხებდეს, ერთი კვირა - აშლილობა. არსებობს სხვა, დამატებითი მიზეზებიც, რომლებიც აღრმავებენ და ართულებენ ამ დაავადებას. ესენია ცხოვრების წესი, კვება... - მოდი, თითოეულ მათგანზე ცალ-ცალკე შევჩერდეთ. - ჰემოროიდული დაავადების ისტორიის აღწერისას ყველა სახელმძღვანელოში მითითებულია, რომ ეს არის მაღალი წრის დაავადება. ის ადამიანები, რომლებიც უმეტესად სხედან, დაწყებული მონარქებიდან და მაღალი თანამდებობის პირებიდან, დამთავრებული პედაგოგებით, მძღოლებით, იურისტებით და სხვა, რისკჯგუფში შედიან, ანუ მათ რიცხვში, ვისაც შეიძლება ბუასილი გაუჩნდეს. ეს არის იმ ადამიანების დაავადება, რომლებსაც სანიაზო კერძები უყვართ. გლეხკაცს, მუშას, რომელთაც არ აქვთ საშუალება, ისეთი კერძები მიირთვან, ნაწლავს რომ აღიზიანებს, ბუასილი ძნელად თუ გაუჩნდება. კოლიტიან ნაწლავს არ უყვარს ცივზე, ქვაზე ჯდომა. კოლიტის დროს ლორწოვანი გათხელებულია, სიფრიფანა ქაღალდივით არის, ამიტომ ადვილად ტრავმირდება. შეშუპებული, ანთებადი ნაწლავი - ცხოვრების წესის გარდა, კვებაც ახსენეთ. - კოლიტიანი პაციენტისთვის კვებას ძალიან დიდი მნიშვნელობა აქვს. რაციონიდან უნდა გამოირიცხოს საკვები, რომელიც ხელს უწყობს აირების დაგროვებას: ნიორი, კომბოსტო, ბოლოკი, ლობიო, ბადრიჯანი, ნიგოზი, ცხარე წიწაკა, აჯიკა, ცხვრის ხორცი და ყველი, ღორის ხორცი და სხვა. თუმცა ეს იმას არ ნიშნავს, რომ კოლიტით ან ბუასილით დაავადებულმა არასდროს მიირთვას ჩამოთვლილი საკვები. უბრალოდ, ნაწლავს მაქსიმალურად უნდა გაუფრთხილდეთ. თუ სათანადოდ მოუვლით, კვირაში ერთხელ გოჭის ხორცსაც აიტანს ნაწლავი, ლობიოსაც და სხვა საკვებსაც. ჰემოროიდულ დაავადებას არ უყვარს წითელი ღვინო, არ უყვარს ლუდი, რადგან ეს უკანასკნელი აირების დაგროვებას უწყობს ხელს. საკმაოდ გამაღიზიანებელია ღომიც. ღომის მოყვარულებთან ბოდიშს მოვიხდი, მაგრამ ის არ ანაყრებს, მხოლოდ აირებით ბერავს ნაწლავებს. დიდი მნიშვნელობა აქვს ჰიგიენას, ტუალეტს. ადრე ქაღალდის ნაცვლად ბიდეს უფრო ეტანებოდა ხალხი. ჩაბანილ ადგილს რბილი პირსახოცით იშრობდნენ და ეს გაცილებით უკეთესი იყო. ამ დაავადებას არ უყვარს ზაფხულში ჩახურება, ოფლიანობა, არ უყვარს სინთეტიკური საცვალი. მართალია, სილამაზე მსხვერპლს მოითხოვს, მაგრამ ზაფხულობით მოდური სინთეტიკური საცვლების ჩაცმა მაინც არ არის მიზანშეწონილი.


text: სტრატოვულკანი სტრატოვულკანი, შრეებრივი ვულკანი (ლათ. stratum - ფენა და ვულკანი) — შერეული ვულკანი, რომლის კონუსი აგებულია ერთმანეთის მონაცვლე გამყარებული ლავური ნაკადებისა და ლავის შეცემენტებული (ლავა, ტეფრა, პემზა, ვულკანური ფერფლი) ნატეხებისაგან. წარმოიქმნება ლავის ამონთხევისა და ვულკანის აფეთქებითი მოქმედების დროს. ფარისებრი ვულკანისგან განსხვავებით, სტრატოვულკანი ხასიათდება ციცაბო პროფილითა და პერიოდული, ფეთქებადი ამოფრქვევებით. კონუსის სიმაღლე რამდენიმე ათეული მეტრიდან რამდენიმე კილომეტრამდეა. ძაბრისებრი კრატერის დიამეტრი - ათეული მეტრიდან 2-3 კილომეტრამდე. ამოსული ლავა გამოირჩევა წებოვნების მაღალი ხარისხით, რაც ხელს უშლის მის დიდ მანძილზე გავრცელებას.


text: კუდიანები — ქართველთა მითოლოგიურ წარმოდგენებსა და ფოლკლორში ადამიანი, უმეტესად ქალი, რომელსაც კუდი აქვს, მაგრამ მისი არსებობა სხვა ადამიანებისგან დაფარულია. თუ ის გაცხადდა, მის კუდიანობას ძალა ეკარგება. კუდიანი გადაადგილდება კატაზე, ძაღლზე ან ცოცხზე ამხედრებული. კუდიანები იკრიბებიან კუდიანთა და ავსულთა შეკრებებზე. კუდიანს შეუძლია უწმინდურ ცხოვლად ან მწერად გადაქცევა – მაქციობა. კუდიანს შუძლია კარის ჭუჭრუტანაში გაძვრომა. კუდიანს ორი სული და ორი გული აქვს: ერთი წმინდა, მეორე უწმინდური. ღამით ის ტოვებს წმინდა სულს და გულს და მიდის უწმინდურ საქმეზე. ლიტერატურა ქართული მითების პერსონაჟები


საქართველოს იუსტიციის სასწავლო ცენტრის დებულება


text: "დიდი ხნის უნახავი მამა იდგა მეტროსთან! გავიქეცი მისკენ პატარა ბავშვივით... მან ზურგი მაქცია და წავიდა" - GzaPress "დიდი ხნის უნახავი მამა იდგა მეტროსთან! გავიქეცი მისკენ პატარა ბავშვივით... მან ზურგი მაქცია და წავიდა" ჩემი რესპონდენტი ამჟამად ბათუმში ცხოვრობს და ორ გვარს ატარებს. ზურა ხუციშვილი-ბოხუა იმ ადამიანების თაობას ეკუთვნის, რომელსაც დაკარგულს ვეძახით, თუმცა ზურამ გაუძლო საავდრო ღრუბლებივით მის თავზე შეკრებილ ყველა პრობლემას. როგორ გაუძლო?! გაუმართლა და დედა ჰყავდა მუდამ გვერდით! "ასაკის მატებასთან ერთად, ჩემი ცხოვრებაც მუდამ რთულდებოდა, მაგრამ ამას არასოდეს ვიმჩნევდი. ბევრი საინტერესო რამ და ტკივილიც გადამიტანია. ათი წლის ვიყავი, როდესაც ჩვენს ოჯახში მოულოდნელად ყველაფერი შეიცვალა. მამამ თითქოს ჩვეულებრივად გაიხურა კარი და წავიდა ჩვენგან. ეს არის პერიოდი, როდესაც ქვეყანაში არ იყო შუქი, წყალი და ალბათ, არავისთვის არის გასაკვირი, ცხოვრება რომ ჭირდა..." "არ მავიწყდება, ჩემი პირველი სერიოზული გალაშქრება უსამართლობის წინააღმდეგ მაშინ მოხდა, როდესაც დედას ერთ-ერთმა სამსახურის უფროსმა ხელფასი არ მისცა. ხელფასთან დაკავშირებით სერიოზულად დაველაპარაკე და ვხედავდი, "შეფს" თვალები როგორ უფართოვდებოდა მოულოდნელობისგან! აი, სწორედ მაშინ შემიყვარდა ეს ფრაზა, თუ კარიდან არ გიშვებენ ფანჯრიდან უნდა შეხვიდეო..." "დილით სკოლაში მივდიოდი. დიდი ხნის უნახავი მამა იდგა მეტროსთან! როდესაც გავიქეცი პატარა ბავშვივით, რომ მივსალმებოდი, მან ზურგი მაქცია და წავიდა. ვერ აგიხსნით, მაშინ რას ვგრძნობდი. ჩავთვალე, რომ არავინ ვიყავი და არავინ იყო ჩემთვის... ვფიქრობდი, სამყარო დასრულდა, ამოიწურა სიკეთის ბოლო წვეთი, ჩაქრა უკანასკნელი მანათობელი სხივი და ამან საშინლად იმოქმედა ჩემზე. ნერვიულობის ფონზე წელს ქვემოთ მოვწყდი..."


text: მსოფლიოს 1950 წლის ჩემპიონი ურუგვაის ნაკრები (ფოტო: FIFA.com) 1950 წლის შემდეგ ბრაზილიის ნაკრები ხუთჯერ გახდა მსოფლიო ჩემპიონი, თუმცა თავისი მნიშვნელობით, შინ წაგება ხუთივე ტრიუმფზე არანაკლებია. ეს წერილი 1950 წლის ამბებს ეხება. მესამე ჩემპიონატის შემდეგ - საფრანგეთი 1938 - პოლიტიკური ვითარება არათუ ევროპაში, ყველგან დაიძაბა - მსოფლიო ომში ჩაეფლო. ცხადია, 1942 და 1946 წლების მუნდიალები ვერ გაიმართა. 1946 წლის 25 ივლისს, ლუქსემბურგში, ფიფას მორიგ კონგრესზე 1950 წელს დაგეგმილი ნიკეს თასის გათამაშების მასპინძლად ბრაზილია დამტკიცდა. ევროპის ქვეყნები, გასაგები მიზეზების გამო, გათამაშების მიღებისგან თავს იკავებდნენ, აზიასა და ჩრდილოეთ ამერიკაში საფეხბურთო ინფრასტრუქტურა კი ჯერ კიდევ არ იყო განვითარებული. ბრაზილიელთა სასარგებლოდ ერთმა ფაქტორმაც იმოქმედა: დელეგაციის ხელმძღვანელმა დოქტორმა მაშადუმ განაცხადა, რომ თუ ფიფა ტურნირს ბრაზილიაში ჩაატარებდა, ქვეყნის ხელისუფლება ყველა ხარჯს საკუთარ თავზე აიღებდა და ამასთან, ფინალური ეტაპისთვის რიო დე ჟანეიროში ახალ, თითქმის 200-ათასიან სტადიონს ააგებდა! დანაპირები შესრულდა: ფიფას თანხა არ დაუხარჯავს, რიოში კი იმ დროს მსოფლიოში ყველაზე დიდი საფეხბურთო არენა - "მარაკანა" აშენდა. მასპინძელთა გეგმით, 1950 წლის ზაფხულში "სელესაოს" სწორედ იქ უნდა აღემართა ჟიულ რიმეს სახელობის ოქროს თასი. ბრაზილია 1950-ის ფინალური ეტაპის წილისყრა ინგლისის დედაქალაქ ლონდონში შედგა 1950 წლის 30 აპრილს. "სელესაო" პირველ ჯგუფში მოხვდა იუგოსლავიის, შვეიცარიის და მექსიკის ნაკრებებთან ერთად. ბრაზილიელებმა პირველივე შეხვედრა დიდი უპირატესობით მოიგეს: ფლავიო კოსტას გუნდმა მექსიკას შანსი არ დაუტოვა - 4:0. მერე იყო ფრე შვეიცარიასთან - 2:2. ბოლო ტურის წინ ბრაზილია ორივე თამაშის მომგებ იუგოსლავიას ქულით ჩამორჩებოდა, ამიტომ, ბალკანელებს ფრეც ხელს აძლევდა. მინდორზე გასვლის წინ იუგოსლავიელთა ლიდერმა რაიკო მიტიჩმა ჯერ კიდევ დაუსრულებელ "მარაკანას" გვირაბში თავი გაიტეხა და ვერ ითამაშა. ბრაზილიელებმა რთული მატჩი 2:0 მოიგეს და ფინალურ ოთხეულში დაიბევეს ადგილი. იქ მათ გარდა ურუგვაელები, ესპანელები და შვედებიც გავიდნენ. გადამწყვეტი თამაშები 9 ივლისს დაიწყო: "სელესაომ" რიო დე ჟანეიროში შვედეთი 7:1 გაანადგურა - ნაკრების საუკეთესო გოლეადორმა ადემირმა 4 გოლი გაიტანა, სან პაულუში ურუგვაის და ესპანეთის ნაკრებთა პაექრობა კი ფრედ 2:2 დასრულდა. 13 ივლისს მეორე ტურის შეხვედრები შედგა: მასპინძლებმა კვლავ "მარაკანაზე" იასპარეზეს და ამჯერად ესპანელები არ დაინდეს - 6:1. ადემირმა ამჯერად დუბლი შეასრულა. რაც შეეხება სან პაულუში, "პაკაემბუზე" გამართულ მატჩს, ურუგვაელებმა შვედები დიდი გაჭირვებით დაამარცხეს - 3:2. ჩემპიონი უკანასკნელ ტურში უნდა გამოვლენილიყო - ორივე მატჩის მომგები ბრაზილია ქულით უსწრებდა ურუგვაის და ნანატრი თასის მოსაგებად ფრეც ჰყოფნიდა, მაგრამ ამაზე არავინ ფიქრობდა - მხოლოდ მოგება, გამარჯვება დიდი ანგარიშით! 1950 წლის 16 ივლისს ბრაზილია წლების მანძილზე ელოდა: ყველაფერი მზად იყო, რათა ტრიუმფი სათანადოდ აღენიშნათ. არავის ეპარებოდა ეჭვი, რომ ფლავიო კოსტას გუნდი ურუგვაისაც იგივეს დამართებდა, რაც შვედეთს და ესპანეთს. გულშემატკივართა ფიქრებში ფეხბურთელები უკვე მსოფლიოს ჩემპიონები იყვნენ, ეგ იყო მხოლოდ, რომ ტიტულის ოფიციალურად გაფორმებას ერთი მატჩი აკლდა. ამის დასტურია თუნდაც ის, რომ ზიზინიომ, რომელსაც ჟურნალისტებმა ესპანელებთან გამარჯვების შემდეგ "ფეხბურთის ლეონარდო და ვინჩი" უწოდეს, თამაშის დღეს თითქმის ხუთასამდე საფოსტო ბარათი დაამშვენა ავტოგრაფით: "მსოფლიოს ჩემპიონები". გადამწყვეტი მატჩი ჩინებულად დაიწყო: "სან პაულუს" ფორვარდმა ფრიასამ 47-ე წუთზე გახსნა ანგარიში - 1:0! 66-ე წუთზე ხუან ალბერტო სკიაფინომ გაათანაბრა, თუმცა ქომაგებმა ეს შემთხვევითობად ჩათვალეს და ყურადღება არ მიაქციეს, მაგრამ 79-ე წუთზე, როცა ალსიდეს გიჯამ მეორედ დალაშქრა ბარბოსას კარი, ყველას ხასიათი წაუხდა. 11 წუთში თამაში დასრულდა - 1:2. მერე რაც მოხდა, ყველამ ძალიან კარგად იცის. არავის დაუთვლია, მაგრამ ცნობილია, რომ საფინალო სასტვენის შემდეგ ათეულობით ბრაზილიელმა თავი მოიკლა, ორჯერ მეტს კი გულმა უმტყუნა... შესანიშნავ წიგნში "ზღაპარი, სახელად ფეხბურთი" არგენტინის ნაკრების ექს-ფორვარდი, მსოფლიოს 1986 წლის ჩემპიონი ხორხე ვალდანო "მარაკანაზე" გამართულ ამ მატჩს გამორჩეულ ადგილს უთმობს: 1950 წლის 16 ივლისს, დღისით, ურუგვაელებმა მოახდინეს ის, რასაც "მარაკანაზო" დაერქვა. უგოლო პირველი ტაიმის შემდეგ ბრაზილიელებმა ანგარიში გახსნეს, მაგრამ ობდულიო ვარელამ, ამ მამაცმა მულატმა, კაპიტანმა და სულიერმა ბელადმა საკუთარ მხრებზე "შეისვა" მთელი გუნდი და დაუვიწყარ გამარჯვებამდე მიიყვანა. გოლები სკიაფინომ და გიჯამ გაიტანეს. ვარელამ "მუშაობა" ჯერ კიდევ 15 ივლისს დაიწყო, მას შემდეგ, რაც გაზეთი "ო მუნდო" გადაშალა და ბრაზილიის ნაკრების უზარმაზარი ფოტო იხილა, რომელსაც ასეთი მინაწერი ამშვენებდა: "აი, მსოფლიოს ჩემპიონები"! ვარელამ ბრაზილიაში ურუგვაის კონსულს მანუელ კაბალიეროს სთხოვა გაზეთის 20 ეგზემპლარი ეყიდა და ფეხბურთელებისთვის დაერიგებინა. ასეც მოხდა. კაპიტანმა თითით მიანიშნა სტატიას და თქვა: "ვწუხვარ სინიორებო, თქვენ უკვე წააგეთ"! არც ეს იკმარა: თითოეული გაზეთიდან პირველი გვერდი ამოხია, უნიტაზში ჩაყარა და ჩარეცხა. დაახლოებით 30 წლის შემდეგ ვარელა იტყვის: "ის შეხვედრა ასჯერ რომ გადათამაშდეს, ალბათ, ასჯერვე წავაგებდით, მაგრამ ურუგვაელები წინასწარ არავის დავნებდებით"! პოპულარული იტალიური გამოცემა "გაძეტა დელო სპორტი" ბრაზილიელთა შესახებ წერდა: "ამ ნაკრებში შერწყმულია მეცნიერება, ხელოვნება, ბალეტი და თქვენ წარმოიდგინეთ, ცირკიც კი". თანაგუნდელებს შორის საუკეთესო ზიზინიოს ადარებდნენ ლეონარდო და ვინჩის, რომელიც "მარაკანას" გრანდიოზულ მწვანე მინდორზე დაუვიწყარ "ტილოებს ქმნიდა". მასპინძლები გასახდელში მატჩის დაწყებამდე კარგა ხნით ადრე შეიყუჟნენ. სრული სიჩუმე სუფევდა, ვარსკვლავები ისვენებდნენ და განწყობას იქმნიდნენ. მერე ნელ-ნელა დაიწყეს გამოცვლა, ბუცების მორგება და ბუტბუტით ლოცვა. დაძაბულობა ზღვარს უახლოვდებოდა. ფლავიო კოსტამ, ბრაზილიელთა სახელოვანმა მწვრთნელმა ბიჭებს ერთადერთი რამ სთხოვა - პროვოკაციებს არ აჰყვეთო. ფეხბურთელებმა მორჩილად დაუკრეს თავი და მინდორზე გასასვლელად ჩამწკრივდნენ. ურუგვაელთა გასახდელში თავმოყრილი ფეხბურთელები იმ ჯარისკაცებს ჰგავდნენ, რომლებიც მზად იყვნენ მართალი საქმისთვის სიცოცხლის გასაწირად. მწვრთნელი მათ სიმშვიდის, დისციპლინის და მოწინააღმდეგის პატივისცემისკენ მოუწოდებდა. მწვრთნელს ხუან ლოპესი ერქვა. გვირაბში გასვლისას ობდულიომ მაინც, ყოველი შემთხვევისთვის პარტნიორებს შეახსენა, რომ ისინი ნამდვილი კაცები იყვნენ: "ტრიბუნებსყურადღებას ნუ მიაქცევთ! მთავარი ამბები ქვევით, მოედანზე დატრიალდება, იქ კი თერთმეტი თერთმეტზე ვიქნებით"! დაახლოებით სამის ნახევარი იყო. მოედანზე ჯერ მასპინძლები გავიდნენ და შემდეგ სტუმრები. მათ ოფიციალურად 199854 ქომაგი შეეგება, თუმცა, სტადიონი გადაჭედილიყო და როგორც ამბობენ, "მარაკანაზე" ამდენი ქომაგი აღარც შეკრებილა. ფოტოგრაფთა უზარმაზარი არმია ბრაზილიელთა გადაღებით იყო დაკავებული. ობდულიო ვარელამ ეს შეამჩნია და თანამემამულე ფოტორეპორტიორებს მიმართა: "ჩვენ გადაგვიღეთ, ჩემპიონები ჩვენ გავხდებით"! იქვე გაუთვალისწინებელი რამ მოხდა: რიო დე ჟანეიროს ფედერალური ოლქის პრეფექტმა, გენერალმა ანჟელო მენდეს დე მორაეშმა მიკროფონში პროტოკოლში გაუთვალისწინებელი სიტყვები იღრიალა: "თქვენ, ბრაზილიელებს, მსოფლიო ჩემპიონებად მიგიჩნევთ! თქვენ, ფეხბურთელები, ამ წოდებას ორიოდ საათში მიიღებთ და უზომოდ გაახარებთ მილიონობით თანამემამულეს! თქვენ ბადალი არ გყავთ მთელ მსოფლიოში, ყველაზე ძლიერები ხართ და მოგესალმებით, როგორც ტრიუმფატორებს"! შემდეგ იყო წილისყრა, რომელშიც ობდულიო ვარელა, მასპინძელთა გუნდისთავი აუგუშტო და ინგლისელი მსაჯი ჯორჯ რიდერი მონაწილეობდნენ. ჩემპიონატის წინა შეხვედრებში არჩევანის უფლება ყოველთვის ბრაზილიელებს რჩებოდათ, თუმცა ამჯერად ასე არ მოხდა და სტუმართა კაპიტანმაც პირველი დარტყმა მიაყენა მოწინააღმდეგეს - მოედნის ის ნახევარი ისურვა, რომელსაც წინა მატჩებში ბრაზილიელები ირჩევდნენ. მომდევნო 40 წლის განმავლობაში მაესტრო ზიზინიო დაუღალავად იმეორებდა: "ის არ იყო ჩვენი დღე. ორი წლით ადრე, ორი თვის ან თუნდაც ორი დღის შემდეგ რომ შევხვედრილიყავით, ურუგვაის ნაკრებს გავაცამტვერებდით"! პირველი ტაიმი 0:0 დასრულდა, შესვენების შემდეგ კი ბრაზილიელებმა სანუკვარი გოლი გაიტანეს. მეორე ტაიმის მე-20 წუთი მიმდინარეობდა, როდესაც ობდულიომ ხულიო პერესის კარგი გადაცემა მიიღო და გიჯა გარღვევაზე გაიყვანა. ათობით ათასი ქომაგი შეშფოთებული უყურებდა, თუ როგორ ჩაირბინა მან ბურთით გვერდით ხაზამდე. იმავდროულად, სკიაფინო საჯარიმოში შეიჭრა, რომლის მოძრაობაც დროზე შენიშნა გიჯამ. პასი და 1:1. გოლია! ურუგვაიმ ანგარიში გაათანაბრა! სტუმრები ერთმანეთს ეხვეოდნენ და მხოლოდ ვარელა არ მონაწილეობდა ამ ზეიმში - კაპიტნისთვის ეს ჯერ კიდევ ცოტა იყო. ყველაფერი თავიდან დაიწყო, ოღონდ იმ განსხვავებით, რომ სტადიონი სიჩუმეში იყო ჩაფლული. ბრაზილიის ფეხბურთის კონფედერაციის პრეზიდენტი რივადავია კორეია მაიერი იხსენებდა: "კოღოს ზუზუნიც კი ისმოდა. საშინელ სიჩუმეს მარტო მსაჯის სასტვენის ხმა და ობდულიოს ღრიალი არღვევდა". და აი, როცა ხუთს აკლდა ოცდაორი წუთი, გიჯამ მოედნის შუაგული გადაკვეთა, პერესთან "კედელი" გაითამაშა და წინ გაიჭრა. ბიგოდემ მისი შეჩერება ვერ შეძლო, შეცდომის გამოსწორება კი ცენტრალურმა მცველმა აუგუშტომ სცადა, თუმცა უკვე გვიანი იყო: გარემარბი კვლავ საჯარიმოს ხაზთან აღმოჩნდა, მეკარე ბარბოსამ იფიქრა, როგორც პირველი გოლისას, ისევ კარის გასწვრივ ჩააწვდისო, მაგრამ შეცდა - ურუგვაელმა პირდაპირ კარში გაისროლა, ბარბოსასგან ახლო კუთხეში და... 1:2! "რას წარმოვიდგენდი, რომ ფეხის ერთი მოქნევით ორი ქვეყნის, ურუგვაის და ბრაზილიის ისტორიაში დავიმკვიდრებდი ადგილს", - უთხრა გიჯამ გაზეთ "ო გლობოს" 1981 წელს. მწერალმა ჟოაო მასიმომ მოგვიანებით თქვა: "გიჯას გოლმა ბრაზილიელთა ცხოვრება ორ ნაწილად გახლიჩა". მატჩის დარჩენილ წუთებს სკიაფინო ასე აღწერს: "ცხოვრებაში პირველად მესმოდა სიჩუმის ხმა(!) და მეგონა, რომ სამყაროს დასასრული დადგა". ალსიდეს გიჯა: "მხოლოდ სამმა ადამიანმა მოახერხა "მარაკანას" დადუმება - ფრენკ სინატრამ, რომის პაპმა და მე"! გადამწყვეტი შეხვედრის წაგებიდან რამდენიმე წლის შემდეგ მარცხში დადანაშაულებული მეკარე ბარბოსა იტყვის: "კორონაციის საზეიმო ცერემონიალი მზადდებოდა, მაგრამ მოულოდნელად მეფემ სული განუტევა". ის მართალი იყო - დღესასწაულისთვის სპეციალურად დაიწერა ჰიმნი, მზად იყო საპატიო ყარაული, მგზნებარე სიტყვები დაიწერა, მაგრამ როცა ფიფას ფრანგი პრეზიდენტი ჟიულ რიმე გვირაბიდან ქალღმერთ ნიკეს ოქროს თასით გამოვიდა, მოედანზე არც მიკროფონი იყო, არც საპატიო ყარაული და არც ორკესტრი. თავის მემუარებში რიმე იხსენებდა: "ყველაფერი გათვალისწინებული იყო, ურუგვაელთა ტრიუმფის გარდა"... გავიდა ათწლეულები, ბრაზილიის ბრწყინვალე ნაკრები ხუთჯერ, ყველაზე მეტჯერ გახდა მსოფლიოს უძლიერესი გუნდი. "ჯადოქრებმა" ხუთჯერ გაახარეს გულშემატკივრები, მაგრამ მათი მეხსიერებიდან 1950 წლის 16 ივლისი - "მარაკანაზო" - ალბათ, არასდროს წაიშლება. ბრაზილიელმა მწერალმა პაულო პედრიგაომ შესანიშნავ წიგნში "ერთი მარცხის ანატომია", დაწერა: "ეს იყო უმნიშვნელოვანესი თარიღი თანამედროვე ბრაზილიის ისტორიაში - ვატერლოო ტროპიკებში, კერპთა დაცემა".


ღმერთო, როგორ მინდა.. » 4Love.Ge - სასიყვარულო საიტი, ისტორია, წიგნი, ჩანახატი, ტესტი ღმერთო, როგორ მინდა.. ღმერთო, როგორ მინდა, რომ დღეს სიყვარულმა, ყველა ჩემს უჯრედში ერთად გაიაროს. უცებ სიადვილე ნახოს ყველა რთულმა, წვიმამ ყველა ქუჩა თქეშით დაიაროს. ფიქრებს აყოლილი, გრძნობა დაკარგული, როგორც ცივი მთვარე ცაზე დარჩენილი, ვერა და ვერ მიბამს დიალოგებს გული, მხოლოდ სიჩუმეზე ვყავარ დაჭერილი. დღეებს ერთად ვითვლით მე და აპრილის თვე, თავად სიცივის და მე კი უშენობის. სულ ერთი სიცოცხლით ადრე - განკითხვის დღე დადგა, და გონება ეჭვებს ვერ იშორებს. სადღაც თუ ოდესღაც შევცდი, ვერ გავთვალე, მინდა ამ ცხოვრებამ კვლავაც მაპატიოს, მხოლოდ ნუ წამართმევ, მევე მიმათვალე ყველა შეცოდება მისი, ნუ დამინდობს. მხოლოდ ერთი მიკვირს, მხოლოდ ერთი მაფრთხობს, ამდენ სიცივეებს ერთად გავუძელით. მერე გაშმაგებით მარტი აღარ მათრობს, ყველა კვირტი მოკლა, ყველა ასფურცელი. ნეტავ სიადვილე ნახოს ყველა რთულმა, წვიმამ ყველა ქუჩა თქეშით დაიაროს, ღმერთო, როგორ მინდა ახლა სიყვარულმა ყველა ჩემს უჯრედში ერთად გაიაროს.скачать dle 11.3 ღმერთო როგორ მინდა


text: 19 მარტი — გრიგორიანული კალენდრის 78-ე დღე (ნაკიან წლებში – 79-ე დღე). წლის ბოლომდე დარჩენილია 287 დღე. დღის მოვლენები 1812 : ესპანეთის პარლამენტმა კადისში მიიღო ქვეყნის პირველი კონსტიტუცია. 1859 : პარიზში გაიმართა შარლ გუნოს ოპერის „ფაუსტის“ პრემიერა. 1915 : პლუტონი პირველად გადაღებული იქნა. 1944 : ნაცისტურმა არმიამ დაიკავა უნგრეთი. 1972 : ბანგლადეში და ინდოეთი ამყარებენ მეგობრულ ურთიერთობას. 1982 : არგენტინასა და დიდ ბრიტანეთს შორის დაიწყო ფოლკლენდის ომი. 1999 : ვლადიკავკაზის ბაზარში მომხდარმა ძლიერმა აფეთქებამ 53 ადამიანი იმსხვერპლა. 2003 : აშშ-ისა და დიდი ბრიტანეთის ჯარები შეიჭრნენ ერაყში. დაიწყო ერაყის ომი. 2019 : კარენ ულენბეკი პირველი ქალი გახდა, რომელიც აბელის პრემიით დააჯილდოვეს. 2019 : ყაზახეთის პრეზიდენტი ნურსულთან ნაზარბაევი გადადგა. პრეზიდენტის მოვალეობას არჩევნებამდე ყაზახეთის სენატის თავმჯდომარე ყასიმ-ჟომართ თოყაევი ასრულებდა. ამ დღეს დაბადებულნი 1206 : გუიუქი — მონღოლთა დიდი ყაენი (1246–1248) 1454 : ამერიგო ვესპუჩი — იტალიელი ვაჭარი, მკვლევარი და კარტოგრაფი. 1601 : ალონსო კანო — ესპანელი მოქანდაკე და ფერმწერი 1604 : ჟუან IV — პორტუგალიის მეფე (1640–1656) 1629 : ალექსი I — რუსეთის მეფე (1645–1676) 1792 : ხოსე მარია კარენიო — ვენესუელელი პოლიტიკური და სამხედრო მოღვაწე. 1813 : დეივიდ ლივინგსტონი — შოტლანდიელი მოგზაური 1816 : ეკატერინე ჭავჭავაძე — სამეგრელოს სამთავროს უკანასკნელი დედოფალი (1853–1856) 1849 : ალფრედ ფონ ტირპიცი — გერმანელი სამხედრო და პოლიტიკური მოღვაწე 1851 : როკე საენს პენია — არგენტინელი პოლიტიკოსი 1872 : სერგეი დიაგილევი — რუსი ხელოვნებათმცოდნე 1872 : ალექსანდრა კოლონტაი — საერთაშორისო და რუსეთის რევოლუციური მოძრაობის მოღვაწე 1885 : მარგარეტ ჰარვუდი — ამერიკელი ასტრონომი 1888 : იოზეფ ალბერსი — გერმანელი მხატვარი, მათემატიკოსი 1895 : ვასო პატარაია — ქართველი მწერალი 1901 : პავლე აბრამიძე — საბჭოთა გენერალ-მაიორი 1901 : შოთა მანაგაძე — ქართველი კინორეჟისორი 1902 : ფუად შეჰაბი — ლიბანის პრეზიდენტი (1958–1964) 1905 : ალბერტ შპეერი — გერმანელი არქიტექტორი და სახელმწიფო მოღვაწე 1906 : ადოლფ აიხმანი — გერმანელი სამხედრო მოღვაწე. 1909 : კოტე დაუშვილი — ქართველი თეატრისა და კინოს მსახიობი 1912 : ადოლფ გალანდი — გერმანელი სამხედრო მოღვაწე. 1919 : პიტერ აბრაჰამსი — სამხრეთ აფრიკის რესპუბლიკის მწერალი. 1922 : ჰიროო ონოდა — იაპონიის შეიარაღებული ძალების სამხედრო დაზვერვის უმცროსი ლეიტენანტი. 1926 : ბორის ბრეგვაძე — ბალეტის ქართველი მსახიობი 1931 : ნოდარ ტაბიძე — ქართველი მწერალი 1933 : ფილიპ როთი — ამერიკელი მწერალი. 1936 : ურსულა ანდრესი — შვეიცარიელ-ამერიკელი მსახიობი 1943 : ნოდარ მანაგაძე — ქართველი კინორეჟისორი 1943 : მარიო მონტი — იტალიელი სახელმწიფო და პოლიტიკური მოღვაწე 1947 : გლენ კლოუზი — ამერიკელი მსახიობი. 1949 : ვალერი ლეონტიევი — რუსული ესტრადის მომღერალი 1952 : ჰარვი ვაინსტინი — ამერიკელი კინოპროდიუსერი 1955 : ბრიუს უილისი — ამერიკელი მსახიობი 1963 : ნინო ანანიაშვილი — ქართველი პრიმა-ბალერინა 1965 : ზაზა ტყეშელაშვილი — ქართველი მოჭიდავე 1967 : ბიორგოულფურ თორ ბიორგოულფსონი — ისლანდიელი ბიზნესმენი და მეწარმე. 1971 : მარიკა ვერულაშვილი — ქართველი პოლიტიკოსი 1974 : ვიდა გუერა — ამერიკელი მოდელი, მსახიობი და მომღერალი. 1976 : ალესანდრო ნესტა — იტალიელი ფეხბურთელი. 1979 : ემილ დიმიტრიევი — მაკედონელი პოლიტიკოსი 1981 : კოლო ტურე — კოტ-დ'ივუარელი ფეხბურთელი 1985 : მანუჩარ ცხადაია — ქართველი მოჭიდავე 1986 : კონსტანტინე სეფიაშვილი — ქართველი ფეხბურთელი 1995 : ექტორ ბელერინი — ესპანელი პროფესიონალი ფეხბურთელი 1919 : ნინიკო ჩხეიძე — ქართველი თეატრისა და კინოს მსახიობი ამ დღეს გარდაცვლილნი 1721 : კლემენტ XI — რომის პაპი 1700—1721 წლებში 1930 : ბალფორი, ართურ ჯეიმზ — დიდი ბრიტანეთის პრემიერ-მინისტრი 1902—1905 წლებში 1955 : გოვოროვი, ლეონიდ — რუსი სამხედრო მოღვაწე 1993 : ჟორჟ გარვარენცი — სომეხი კომპოზიტორი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: დოსითეოს ქუთათელი წმინდა ელენე დედოფლის მიერ ძელისა ჭეშმარიტისა და სამსჭვალთა პოვნა წმინდა 42 ამორეველი მოწამე - კონსტანტინე, თეოფილე, აეტი, თეოდორე, მილისენი, კალისტე, ვასოჲ და სხვა ღირსმოწამე კონონი და ძე მისი, წმინდა კონონი არკადი კვიპრელი აგრეთვე: ბელგია, ესპანეთი, პორტუგალია: მამის დღე იხილეთ აგრეთვე სხვა თვეები 0319


text: 18:24 პარასკევი, 08 ნოემბერი 2019 304 მინისტრების შეხვედრაზე განსაკუთრებული ყურადღება გამახვილდა სატრანსპორტო კავშირების, მათ შორის "ერთი სარტყელი - ერთი გზის" ინიციატივის განვითარების საკითხებზე. შეხვედრაზე აღინიშნა, რომ საქართველოს მთავრობა განსაკუთრებით დაინტერესებულია სარკინიგზო - მულტიმოდალური გადაზიდვების შემდგომი განვითარების და ტრანსკასპიური საერთაშორისო მარშრუტის, იგივე შუა დერეფნის (Middle Corridor) გავლით რეგულარული ბლოკ - მატარებლების ინტენსივობის გაზრდით. ამ მხრივ ლიანიუნგანგის პორტიდან სტამბოლის მიმართულებით რეგულარული მატარებლის მიმოსვლის დაწყება, შუა დერეფნის განვითარების კუთხით წინგადადგმული ნაბიჯია.


text: Click on any phrase to play the video at that point.Close მე ვარ დავიდ ჰანსონი და მე ვაკეთებ რობოტებს სახის გამომეტყელებით და ამით მინდა ვთქვა, რომ მე ვქმნი ისეთ რობოტებს, რომლებიც პერსონაჟები არიან და ასევე რობოტებს, რომლებიც მომავალში შეძლებენ თქვნი გრძნობების გაზიარებას. ჩვენ დავიწყეთ რამოდენიმე სახის ტექნოლოგიებით რომ შეგვექმნა ასეთი ტიპის რობოტები რომლსაც შეუძლიან სახის გარჩევა, თვალებით კონტაქტი, აკეთებენ ნებისმიერ სახის გამომეტყველებას, იგებენ საუბარს, და ასევე ხვდებიან თუ როგორ ხარ, ასევე თუ ვინ ხარ და თქვენთან ურთერთობებს აგებენ. და შევიმუშავე ტექნოლოგიათა მთელი სერია რომლებიც შესაძლებლობას იძლევიან რობოტების სახის გამომეტყველება უფრო რეალური გახადოს რომელიც ადრეც იყო შესაძლებელი, მაგრამ მეტ გამოთვლით ძალას მოითხოვდა ის გვეხმარება რომ შევქნათ ორფეხა რობოტები, პირველი ანდროიდები. ასე რომ, ეს სახის გამომეტყველების სრული სპეკტრია და ის ადამიანის ყველა კუნთის სიმულირებას ახდენს, ის მუშაობს ძალიან პატარა ბატარეაზე, ძალაინ მსუბუქზე. მასალა, რომელიც ამის შესაძლებლობას იძლევა არის ფრუბერი, და მას აქვს სამი მთავარი სიახლე რაც მას უნიკალურ შესაძლებლობებს აძლევს. პირველი ეს არის იერარქიული პორები. მეორე მაკრო-მოლეკულური ნანო-პორიანობა. აქ ის იწყებს სიარულს. ეს Korean Advanced Institute of Science and Technology-ში ხდება. მე ავაგე თავი. მათ გაუკეთეს ტანი. მთავარი მიღწევა აქ არის რობოტებში გრძნობის გაჩენაა, არამარტო გრძნობის, არამედ თანაგრძნობისაც. ჩვენ მვუშაობთ Machine Perception Laboratory-სთან ერთად კალიფორნიის უნივერსიტეტში, სან დიეგოში. მათ აქვთ ეს ტექნოლოგია რომელიც სახის გამომგეტყველებას ცნობს, რომელსაც შენ გააკეთებ. ის ასევე ხხვდება, თუ საითკენ იყურები, შენი თავის მიმართულებას. ჩვენ მას ყველა გამომეტყველება ვასწავლეთ, და ის სპეციალური პროგრამით იმართება რომელსაც ჩვენ ხასიათის ინჟინერს ვუძახით. აქ წარმოდგენიალია ტექნოლოგიების ნაწილი, რომელსაც ჩვენ ვიყენებთ. ეს შევაერთოთ აქ, და ეს აი აქ, და ახლა ვნახოთ, თუ გაიმეორებს ჩემი სახის გამომეტყველებას. კარგი. მე ახლა ვიღიმები. (სიცილი) ახლა მოვიღუშები. ეს კი ძალიან რთულია. წავიდა. ოჰ, რა სამწუხაროა. კარგი, შენ იღიმები, იღუშები. შენი ემოციური მდგომარეობის აღთქმა ძალიან მნიშვნელოვანი რობოტებისთვის, რომ ამოიცნონ გრძნობები. მანქანებს აქვთ დანამგრეველი უნარი ადამიანის მოკვლის. არა? ასეთ რობოტებს არ აქვთ არანაირი თანაგრძნობა. და მათზე მილიარდობით დოლარი იხარჯება. ხასიათის მქონე რობოტები დათესავენ იმ თესლს რასაც თანაგრძნობა ჰქვია. ასე რომ, თუ მათ ადამიანის მსგავსი ანდა სავარაუდოდ უფრო მაღალი, ინტელექტი ექნებათ ეს იქნება იმედის თესლი ჩვენს მომავალში. ჩვენ გავაკეთეთ 20 რობოტი უკანასკნელ 8 წელში, და შემდეგ მე დავიწყე მუშაობა Hanson Robotics-ში, რომელიც ავითარებს ამ საგნებს მასობრივი წარმოებისთვის. ეს ჩვენი ერთ-ერთი რობოტია რომელიც Wired NextFest-ში რამოდენიმე წლის წინ ვაჩვენეთ. და ის ხედავს ადამიანებს, იმახსოვრებს თითოეულ მათგანის მდებარეობას, იმახსოვრებს ადამიანებს. ჩვენ შევეხეთ რამოდენიმე საკითხს. პირველი, ადამიანის აღთქმა. და მეორე, ბუნებრივი ინტერფეისი, ბუნებრივი ურთიერთობის ფორმა, რომეიც ადამიანისათვის უფრო ადვილს გახდის რობოტებთან ურთიერთობას. თქვენ დაიწყებთ ფიქრს, რომ ის ცოცხალი და გონიერია. ჩემი ერთ-ერთი რჩეული პროექტი ამ ყველა ელემენტის ერთად სისრულეში მოყვანა იყო ანდროიდის პორტრეტის მხატვრულ დემონსტრაციაში სამეცნიერო ფანტასტიკის მწერლის ფილიპს დიკის მიხედვით, რომელმაც დაწერა ნაშრომები, როგორიცაა: "ესიზმრებათ თუ არა ანდროიდებს ელექტრონული ცხვარი", რომელიც დაედო საფუძვლად კინო: "Bladerunner"-ს. ამ ნაწარმოებში, რობოტები ხშირად ფიქრობენ რომ ისინი არიან ადამიანების. და მათ ერთგვარად დაიწყეს ადამიანურად ცხოვრება. ჩვენ გავაერთიანეთ მისი ნაშრომები, წერილები, ინტერვიუები, ერთ მთლიან მონაცემთა ბაზაში, და შემდეგ გამოვიყენეთ დაპროგრამების ენები რომელიც შესაძლებლობას გაძლებთ, რომ დაელაპარაკოთ მას. და ეს ერთგარად შემზარავია. რადგან ის ამ საკითხებს ისე ამბობს, თითქოს მართლა გაეგოს თქვენი. და ეს ერთ-ერთი ყველაზე შთამბეჭდავი პროექტია, რომელზეც ჩვენ ვმუშაობთ, კერძოდ კი, პატარა პიროვნება, მოლაპარაკე რობოტი ხელოვნური ინტელექტისთვის, კეთილმოსურნე ხელოვნური ინტელექტი. და ჩვენ გვინდა რომ ის ვაწარმოოთ. ჩვენ დავაპროექტეთ ის ისე, რომ ის იყოს შესრულებადი, ძალიან, ძალიან იაფი მასალით, ისე რომ, ის გახდას ბავშვების სათამაშო. შევაერთებთ ინტერნეტთან, ის გახდება წლიდან წლამდე უფრო ჭკვიანი. და სე განვიტარდება ხელოვნური ინტელექტი, ასე განვიტარდება მისი ინტელექტი. You can share this video by copying this HTML to your clipboard and pasting into your blog or web page. You either have JavaScript turned off or have an old version of the Adobe Flash Player. To view this rating widget you need to get the latest Flash player. If your browser allows only "trusted sites" to execute Javascript, you should add the "googleapis.com" domain to your whitelist to allow our Flash detection to work properly. Got an idea, question, or debate inspired by this talk? Start a TED Conversation, or join one of these: ---- David Hanson merges robotics and art to design life-like, social robots that can mimic human expression and emotion. Full bio »


text: ნავარა (Comunidad Foral de Navarra / Nafarroako Foru Komunitatea) — ესპანეთის ავტონომიური გაერთიანება და პროვინცია 1982 წლიდან. ჰყავს 50 წევრიანი არჩეული კორტესი. ფართობი - 11 ათასი. მოსახლეობა - 500 ათასი; ადმინისტრაციული ცენტრი - პამპლონა. ენები – ესპანური, ბასკური.


კერამიკოსები Skopelos- ში SKOPELOS მხატვრები კერამიკა Skopelos- ის კულტურაში Skopelos ადგილობრივი მხატვრები. ხელოვნება სკოპელოს კუნძულზე. კერამიკა სკოპელოსში. Skopelos Ceramists. ტრადიცია და კულტურა სკოპელოს კუნძულზე. ჭურჭლის სახელოსნოები. როდიოსი ნიკოს, როდიო მაგდას, ლიზ მაკჯი, მარკუს დიმიტრა, მარკუს ელენა. შოპელოზში შოპინგი. ტრადიციული კერამიკული პროდუქტები.


text: საკუთარი სახელი გურიელი შეიძლება აღნიშნავდეს ერთ-ერთ შემდეგ პიროვნებათაგანს: ანა გურიელი — თეიმურაზ I-ის მეუღლე გიორგი გურიელი — რუსეთის არმიის გენერალი გიორგი I გურიელი — გურიის მთავარი გიორგი II გურიელი — გურიის მთავარი გიორგი III გურიელი — გურიის მთავარი გიორგი IV გურიელი — გურიის მთავარი გიორგი V გურიელი — გურიის მთავარი გრიგოლ გურიელი — რუსეთის არმიის გენერალი დავით გურიელი — გურიის უკანასკნელი მთავარი დემეტრე გურიელი — გურიის მთავარი, იმერეთის მეფე დიმიტრი გურიელი — რუსეთის არმიის გენერალი ვასილ გურიელი — რუსეთის არმიის გენერალი ვახტანგ I გურიელი — გურიის მთავარი ვახტანგ II გურიელი — გურიის მთავარი ვახტანგ III გურიელი — გურიის მთავარი თინათინ გურიელი — კახეთის მეფე ლევანის მეუღლე ივანე გურიელი — რუსეთის არმიის გენერალი კახაბერ I გურიელი — გურიის ერისთავი კახაბერ II გურიელი — გურიის მთავარი ლევან გურიელი — გურიის მთავარი ლევან გურიელი (გენერალი) — რუსეთის არმიის გენერალი მალაქია II (გურიელი) — დასავლეთ საქართველოს კათოლიკოს-პატრიარქი მალაქია II გურიელი — გურიის მთავარი მამია გურიელი — პოეტი მამია I გურიელი — გურიის მთავარი მამია II გურიელი — გურიის მთავარი მამია III გურიელი — გურიის მთავარი მამია IV გურიელი — გურიის მთავარი მამია V გურიელი — გურიის მთავარი ნინო გურიელი — მოჭადრაკე როსტომ გურიელი — გურიის მთავარი სიმონ I გურიელი — გურიის ერისთავი სიმონ II გურიელი — გურიის მთავარი სიმონ III გურიელი — გურიის მთავარი სოფიო გურიელი — გურიის სამთავროს პოლიტიკური მოღვაწე სტეფანე გურიელი — რუსეთის არმიის გენერალი ქაიხოსრო I გურიელი — გურიის მთავარი ქაიხოსრო II გურიელი — გურიის მთავარი ქაიხოსრო III გურიელი — გურიის მთავარი არჩილ გურიელი–ჭყონია — ქართველი მრეწველი გიორგი II დადიან-გურიელი — ოდიშისა და გურიის ერისთავი აგრეთვე გურიელები — გურიის მთავართა დინასტია


რა მართავს ადამიანის ქვეცნობიერს ღამით და როგორ ავისრულოთ სურვილები სამყაროს კანონების დახმარებით – Adams.Ge როგორც ეზოთერიკოსები და მეცნიერები ამბობენ, ადამიანი ფიქრისა და სიტყვების საშუალებით იზიდავს დადებით ან უარყოფით ენერგიას და თავად გამოიმუშავებს სწორ აზრ-ფორმირებას, რაც მისსავე წარმატება-წარუმატებლობაზე აგებს პასუხს. ასევე, მათივე თქმით, სიზმარი დათრგუნული სურვილების კოდირებული ხილვაა და მათი გათვალისწინებაც აუცილებელია. იმ ადამიანებზე, რომლებსაც ხშირად უმართლებთ, ამბობენ, ბედნიერ ვარსკვლავზეა დაბადებულიო, თუმცა, როგორც პარაფსიქოლოგი ქალბატონი ლიანა ამბობს, ყველა ჩვენგანი გარკვეული ვარსკვლავის წყალობისა და მფარველობის ქვეშ იბადება და სწორედ ის გვიწერს, თუ რა ბედისწერისანი ვართ. ლიანა: არსებობს გარკვეული ენერგია, რომლის დახმარებით, და, ასევე, ფიქრისა და სიტყვების წყალობით, ადამიანი იზიდავს ბედნიერებასა თუ უბედობას. შესაძლოა, ამაში ბევრი არ დამეთანხმოს და თქვას, სულ პრობლემების მოგვარებაზე ვფიქრობ და რატომ არ მიმართლებს, რატომ ვერ ვშოულობ თუნდაც საარსებო მინიმუმსო. მე მათ ვეტყვი, რომ ქაოსური და უმისამართო ფიქრი ისევე არ იძლევა შედეგს, როგორც ქაოსური და არამიზნობრივი შრომა. შესაძლოა, ბევრი იმასაც ფიქრობს, რომ მიზანმიმართული ფიქრი, თუნდაც მატერიალურ ფორმირებაზე, არასწორია. ძალიანაც ცდებიან, რადგან, უბრალოდ, საჭიროა, გამოიმუშავოთ მიზანმიმართული და პერმანენტული ფიქრის უნარი და შედეგიც არ დააყოვნებს. კერძოდ, ამ დროს ჩამოყალიბდება აზრ-ფორმა, რომელსაც შეუძლია სამყაროში გადაადგილება და გარკვეული ინფორმაციული ენერგიის მიმოქცევის გამოწვევა კონკრეტული ადამიანისთვის. რომ ამბობენ, ბედნიერები არ ვართო. აბა, მიიღეთ მოვლენები, სიტუაციები და ადამიანები ისეთები, როგორებიც სინამდვილეში არიან და მიხვდებით, სად უშვებთ შეცდომას და სად ბლოკავთ საკუთარ ბედნიერებას. დამერწმუნეთ, ნებისმიერი მოვლენა და თვით მთელი სამყარო ისეთია, როგორიც უნდა იყოს. ამიტომ, ნუ შეებრძოლებით სამყაროს და ნუ აღუდგებით მას წინ სხვადასხვა აზრებით, სიტყვებითა და სიტუაციებით. გირჩევთ, ყველაფერი ისე მიიღეთ, როგორიც არის და არა ისე, როგორიც თქვენ გინდათ, რომ იყოს. არ ეცადოთ საკუთარი აზრის დაცვას და ვინმეს დარწმუნებას. მიიღეთ ყველას აზრი წინააღმდეგობის გარეშე და არ მიეჯაჭვოთ არც ერთ მათგანს. როგორც იტყვიან, ყველას აზრი გაითვალისწინეთ, მაგრამ არ დაიჯეროთ. – ამბობენ, სურვილების ახდენა ყველას შეუძლია, მთავარია, მას სწორი გზა მივცეთო. ეს რას ნიშნავს? – ახლავე აგიხსნით: არსებობს განზრახვისა და სურვილის კანონი. კერძოდ, ყველა ადამიანმა უნდა ჩამოწეროს ფურცელზე საკუთარი სურვილების სია. ამ სურვილების ასრულება მიანდეთ ზეციურ ძალებს და იყავით დარწმუნებული, რომ ეს სურვილები აუცილებლად აგისრულდებათ. ეს სია ყოველთვის თან ატარეთ, გნებავთ – ჩანთით, გნებავთ – ჯიბით. მთავარია, ის თქვენთან ახლოს იყოს და დროდადრო ხშირად გადაიკითხეთ, თან, იფიქრეთ, რომ შეუძლებელი სამყაროში არაფერია და ეს სურვილები აუცილებლად აგისრულდებათ. არ დაემორჩილოთ ნებას და არ გაფანტოთ ყურადღება, მიიღეთ აწმყო მორჩილად და სურვილების ასრულების იმედი არასდროს დაკარგოთ. ბუნების კანონები ამ სურვილების ახდენაში აუცილებლად დაგეხმარებათ. ფურცელზე დაწერითა და თან ტარებით კი თქვენს სურვილს სწორ გეზს მისცემთ სამყაროში. – ქალბატონო ლიანა, არის თუ არა სიზმარი დათრგუნული სურვილების კოდირებული ხილვა და რას უნდა მივაქციოთ ყურადღება ამ მხრივ? – ეზოთერიკოსები ძილის პროცესს რეინკარნაციასაც უკავშირებენ და მათ თავიანთი ახსნებიც აქვთ ამ თემასთან დაკავშირებით. ძილის დროს პრაქტიკულად ყველა ფიზიოლოგიური პროცესი ნელდება, თითქოს ადამიანი ამ სამყაროს სცილდება და სხვა სამყაროში ხვდება. ამ დროს არარეალური სამყაროს სტუმრები ვართ, გამოღვიძებისთანავე კი რეალობას ვეჯახებით, ანუ რეალურ სამყაროში ვბრუნდებით. სიზმარში მოდის მნიშვნელოვანი ინფორმაცია, რომლის გადახარშვაც ხდება და ამით ჩვენი ქვეცნობიერი იმართება. ბევრი მეკითხება, არის თუ არა სიზმარი სინამდვილის ანარეკლი, დათრგუნული სურვილების კოდირებული ხილვა, აქვს თუ არა სიზმარს წინასწარმეტყველების უნარი, არის თუ არა ის ჩვენი განწყობის სტიმულატორი, შთაგონების წყარო და ასე შემდეგ. გეტყვით, რომ დაპროგრამებული სიზმრები ძალიან საშიშია და სახიფათო, ამიტომ, ყველა ადამიანს უნდა შეეძლოს მისი სწორად მართვა და ახსნა. კერძოდ, ცუდი სიზმარი გაღვიძებისთანავე უნდა გაანეიტრალოთ, რათა მისი შედეგები უარყოფითად არ აისახოს თქვენს ცხოვრებაზე. სიზმარს, როგორც სხვა ყველაფერს სამყაროში, ორი ძალა მართავს: დადებითი და უარყოფითი. როგორ სიზმარსაც ხედავს ადამიანი, სწორედ ისეთი აურა აქვს მას, ანუ ისეთი დადებითი ან უარყოფითი ძალის ზეწოლის ქვეშ იმყოფება რეალურ ცხოვრებაში. ხშირად ადამიანებს წინასწარმეტყველური სიზმრები ახალმთვარეობის დღეებში ესიზმრებათ. ამიტომ, ამ სიზმრებს უნდა მიაქციოთ განსაკუთრებული ყურადღება და შეძლებისდაგვარად გაითვალისწინოთ ისინი. – იმასაც ამბობენ, ყველა ადამიანს თავისი მფარველი ვარსკვლავი აქვს, რომელიც მის ბედ-იღბალზე აგებს პასუხსო. ამაზე რას იტყვით? – მართალია, ყველა ადამიანს საკუთარი ბედის ვარსკვლავი აქვს. ის ადამიანის დაბადებისთანავე ჩნდება, იწყებს კაშკაშს, მისი სიკვდილის მომენტში სწყდება ცის კაბადონს და ქრება. იმასაც გეტყვით რომ, ვარსკვლავის მოწყვეტა და მისი ჩაქრობა ერთბაშად არ ხდება. როცა კონკრეტული ადამიანის სიკვდილის დრო ახლოვდება, ვარსკვლავი ნელ-ნელა იწყებს ჩაქრობას და სიკვდილის მომენტში კი ცას სწყდება. ხოლო, იმაზე თუ როგორ კაშკაშებს ვარსკვლავი, დამოკიდებულია ადამიანის ბედ-იღბალი. თუ ის საკმაოდ კაშკაშაა, მაშინ ადამიანს უმართლებს ბედში, მაგრამ თუ შედარებით მკრთალია, მაშინ უბედოა ან არ უმართლებს. ის ჩვენს განზომილებაში არ ჩანს და ჩვენს გადაადგილებასთან ერთად უხილავად მოძრაობს. ხომ გაგიგონიათ, რომ ამბობენ, თუ კაცი ბედნიერ ვარსკვლავზეა დაბადებული, უკაცრიელ კუნძულზეც რომ მოხვდეს, არ გაიწირებაო. ამიტომ, სულ ვამბობ ხოლმე, როცა ადამიანი ჯანმრთელია, არ შია და სწყურია, არ უნდა იწუწუნოს ბედზე და ამით საკუთარი ბედ-იღბლის ვარსკვლავი არ უნდა გაანაწყენოს-მეთქი. თუ კარგად დააკვირდებით, თავადვე მიხვდებით, რომ ყოველი ჩვენგანი სამყაროზე ვართ დამოკიდებული. სამყაროში კი არაფერი იკარგება უმიზნოდ და, მით უმეტეს, ადამიანის საქციელი, სიტყვა თუ აზრი. შესაბამისად, არც არაფერი ხდება შემთხვევით. ამიტომ ვურჩევ ხოლმე ყველას, რომ მეტად დაკვირვებულები იყვნენ, ნუ ისვრიან სიტყვებს უმიზნოდ და დაუფიქრებლად, ყურადღება მიაქციონ ყველა წვრილმანს, თავად დაიცვან საკუთარი სიცოცხლე და თავი შესაძლო საფრთხისგან. რასაც თქვენ საკუთარ თავს დაუშავებთ, იმდენს სხვა ვერას დაგაკლებთ. გარკვეული ცოდნა ეზოთერიკისადმი კი მოგაწვდით ინფორმაციას, რითაც, შესაძლოა, თქვენი პრობლემების გადაჭრის გზებიც ადვილად მოიძიოთ. თუ არა და, დაუჯერეთ შესაბამის სპეციალისტებს და უბრალოდ, ენდეთ მათ რჩევებს.


text: უელსი ( , ) — გაერთიანებული სამეფოს ნაწილი, ისტორიული პროვინცია. უკავია უელსის ნახევარკუნძული და მიმდებარე კუნძული ანგლსი. ადმინისტრაციულად იყოფა 8 საგრაფოდ. ფართობი — 20,8 ათასი კვ.კმ. მოსახლეობა — 2,9 მლნ, ძირითადად უელსელები. დიდი ქალაქები — კარდიფი, სუონსი, ნიუპორტი. ენები — ინგლისური და უელსური (18,7 %). ძველად უელსის ტერიტორია დასახლებული იყო კიმრების კელტური ტომით. ანგლო-საქსონური (5-6 სს.) და ნორმანული (11 ს.) დაპყრობების დროს უელსის ტერიტორიას შეეკედლა ბრიტების ნაწილი. მე-13 საუკუნის ბოლოს დაიპყრო ინგლისმა, მაგრამ უელსი 1536 წლამდე ავტონომიურ სამთავროდ რჩებოდა. 1301 წლიდან ინგლისის ტახტის მემკვიდრეები „უელსის პრინცის“ ტიტულს ატარებენ. ისტორია ადრეული პერიოდი ადამიანები უელსის ტერიტორიაზე დასახლდნენ ბოლო გამყინვარების პერიოდში. დოკუმენტური მტკიცებულება ჩნდება მაშინ, როცა რომაელები იწყებენ ბრიტანეთის ოკუპაციას. ამ დროს უელსის ტერიტორია გაყოფილი ჰქონდათ ბრიტანულ ტომებს, მათ შორის ყველაზე მრავალრიცხოვანი და ძლიერი ტომები იყვნენ სილურები და ორდოვიკები. რომაელებმა სამხრეთ უელსში ააშენეს რამდენიმე ფორტი, რომელთა შორის ყველაზე დასავლეთით მდებარეობდა კარმარტენი. რომაელებმა ამავდროულად ააშენეს ციხე „Isca Silurum“, სადაც შემონახულია დიდებული ამფითეატრი. რომაელებმა გადაინაცვლეს უელსის ჩრდილოეთ ნაწილშიც და ერთ-ერთი შუასაუკუნოვანი ისტორია გადმოგვცემს, რომ რომის იმპერატორმა მაგნუს მაქსიმუსმა ცოლად შეირთო ადგილობრივი ბელადის ქალიშვილი სეგონციიდან დღევანდელი კარნარვონადან (ქალაქი უელსში).რომაელების მართველობის პერიოდში,დაახლოებით მე-4 საუკუნეში უელსში გავრცელდა ქრისტიანობა. რომაელების წასვლის შემდეგ ბრიტებმა შექმნეს პატარა სამეფოები. კუნძულის სამხრეთი და აღმოსავლეთ ნაწილი ანგლოსაქსების მიერ იქნა დაპყრობილი, მაგრამ სახელმწიფოები რომლებიც მდებარეობდნენ ჩრდილოეთ ინგლისის მთიან რაიონებში და უელსის ტერიტორიებზე აღმოჩნდნენ უფრო გამძლეები. საბოლოოდ ბრიტების ჩრდილოეთ სახელმწიფოები განადგურდა ანგლების და შოტლანდიელების მიერ, თუმცა დასავლეთ ბრიტებმა თავი შეაფარეს უელსს,მაგრამ ნაყოფიერი ტერიტორიების და მდიდარი ქალაქების დაკარგვამ დიდი ზიანი მიაყენა ბრიტებს და მათ საშუალება აღარ ჰქონდათ, რომ ებრძოლათ ამ ტერიტორიებისთვის. მერვე საუკუნეში აღმოსავლეთ უელსის საზღვარი მეტ-ნაკლებად კარგად იყო ჩამოყალიბებული. ნორმანების დაპყრობების შემდეგ ნორმანების დაპყრობების შემდეგ 1066 წელს უელსური სახელმწიფო მეზობლების გავლენის ქვეშ აღმოჩნდა, მიუხედავად უელსელების წინააღმდეგობისა. უილიამ დამპყრობელი შეეცადა, რომ დაემორჩილებინა უელსელები, მის საზღვართან ძლიერი საფეოდალოების შექმნით. უელსის ლორდები ინარჩუნებდნენ დამოუკიდებლობას ჰენრი VIII-ის მართველობამდე. უელსის მართველებმა სხვადასხვა დროს შეძლეს გაეერთიანებინად უელსის დიდი ნაწილი, მაგრამ უელსის სრული გაერთიანება მაინც ვერ ხერხდებოდა.1282 წელს მას შემდეგ რაც ლიველინ გრიფიდი ის ვინც თავისი თავი მთელი უელსის მართველად გამოაცხადა გარდაიცვალა, ხოლო მისი ძმა ტყვედ აიყვანეს და ჩამოახრჩვეს, ედუარდ I-მა დაიპყრო მთელი უელსი. ინგლისელებმა ააშენეს უელსში ძალიან ბევრი ციხე-სიმაგრე რათა ეკონტროლებინათ ადგილობრივი მოსახლეობა. ბოლო დიდი ამბოხება იყო გლინდურის ამბოხება ერთი საუკუნის შემდეგ. უელსური ოჯახი ტიუდორები მონაწილეობდნენ ვარდების ომში და 1485 წელს ისინი გახდნენ ინგლისი მართველები. ინგლისისა და უელსის შერწყმა მოხდა ჰენრი VIII-ის პერიოდში მას შემდეგ რაც მან მიიღო კანონი რომლის მიხედვითაც უელსური კანონები შეიცვალა ინგლისურით. რესურსები ინტერნეტში Welsh Assembly Government National Assembly for Wales Wales Legislation Online, Cardiff Law School BBC Wales Wales at the Open Directory Project გაერთიანებული სამეფო


text: ზემო ვესტ-საიდი ზემო ისტ-საიდის მსგავსად, ზემო ვესტ-საიდი მეტწილად საცხოვრებელი და საყიდლების უბანია, რომლის მცხოვრებთა უმეტესობა მანჰეტენის უფრო კომერციული მიდთაუნსა და ქვემო მანჰეტენზე მუშაობს. მიუხედავად იმისა, რომ დღეს ეს განსაზღვრება უკვე ბევრს აღარ ნიშნავს, ზემო ვესტ-საიდი ყოველთვის ასოცირდებოდა ნიუ-იორკის ლიბერალულ კულტურულ და შემოქმედებით მოქალაქეებთან, მაშინ როდესაც ზემო ისტ-საიდზე უფრო კონსერვატიული კომერციული და ბიზნეს ტიპის ხალხი ცხოვრობს. უბანი მჭიდროდდასახლებულია და აქ მცხოვრებთა საშუალო შემოსავალი ბევრად აჭარბებს მანჰეტენის ზოგად საშუალო მაჩვენებელს.